सेहत की बात : एसिडिटी के कारण और निवारण, जानिए डा. रंजन विशद से.. - India Time 24\nसेहत की बात : एसिडिटी के कारण और निवारण, जानिए डा. रंजन विशद से..\nआयुर्वेद में एसिडिटी को अम्लपित्त कहा गया है क्योंकि इस शब्द में प्रत्यक्ष रूप से पित्त दोष जुड़ा है जिसके बढ़ने से सामान्य भाषा में इसे पित्त बनना भी कहते हैं। आयुर्वेद में दोषों के असंतुलन के कारण रोग उत्पन्न होता है। किसी दोष के अधिक बढ़ने या घटने के कारण दोष असंतुलित अवस्था में आकर रोगोत्पत्ति करते हैं. अम्लपित्त में मुख्यत: पित्त दोष बढ़कर अम्लता उत्पन्न करता है जिस कारण व्यक्ति को सीने में जलन और खट्टी डकारें, भारीपन व बेचैनी सी बनी रहती है।\nजब पित्त बढ़ जाता है तो यह शरीर की पाचक अग्नि को नुकसान पहुंचाता है जिससे भोजन ठीक से पच नहीं पाता है और आमा बनता है. यह आमा पाचक स्रोतों में जमा होकर उनको अवरुद्ध करता है जिससे एसिडिटी हो जाती है.\nएसिडिटी होने के बहुत सारे कारण हैं जिनमें ये प्रमुख हैं-\n1- अत्यधिक मिर्च-मसालेदार और तैलीय भोजन करना।\n2- पहले खाए हुए भोजन के बिना पचे ही पुनः भोजन करना जिसको शास्त्रीय भाषा में अध्यशन कहा जाता है।\n3- अधिक अम्ल वाले पदार्थों का सेवन करना.\n4- पर्याप्त नींद न लेने से भी हाइपर एसिडिटी की समस्या हो सकती है।\n5- बहुत देर तक भूखे रहने से भी एसिडिटी की समस्या होती है।\n6- लम्बे समय तक दर्दनिवारक दवाओं के सेवन करने से।\n7- कभी-कभी गर्भवती महिलाओं में भी एसिड रिफ्लक्स की समस्या हो जाती है।\n8- नमक का अत्यधिक सेवन करने से।\n9- शराब और कैफीन युक्त पदार्थ का अधिक सेवन।\n10- अधिक भोजन करना और भोजन करते ही सो जाना।\n11- अधिक धूम्रपान के कारण।\n12- कभी-कभी अत्यधिक तनाव लेने के कारण भी भोजन ठीक प्रकार से हजम नहीं होता और एसिडिटी की समस्या हो जाती है।\n13- आजकल किसान फसल उगाने में कई प्रकार के कीटनाशक और उर्वरक का इस्तेमाल करते हैं जिससे यह जहरीले रासायनिक खाद्य पदार्थ खाद्य सामग्रियों के माध्यम से शरीर में पहुंच कर भी अम्लपित्त रोग उत्पन्न करते हैं।\nवैसे तो एसिडिटी का मूल लक्षण पेट में गैस पैदा होना होता है लेकिन इसके सिवाय और भी लक्षण होते हैं जो आम होते हैं-\n1- सीने में जलन जो भोजन करने के बाद कुछ घंटों तक लगातार रहती है।\n2- खट्टी डकारों का आना, कई बार डकार के साथ खाना भी गले तक आता है।\n3- अत्यधिक डकार आना और मुंह का स्वाद कड़वा होना\n4- पेट फूलना\n5- मिचलाहट होना एवं उल्टी आना\n6- गले में घरघराहट होना\n7- सांस लेते समय दुर्गन्ध आना\n8- सिर और पेट में दर्द\n9- बैचेनी होना और हिचकी आना\n10- कब्ज होना\n11- दांतों में ठंडा गर्म लगना\n12- दांतों का पीला होना\nअम्लपित्त से बचाव\nआम तौर पर असंतुलित भोजन और जीवनशैली के कारण एसिडिटी की समस्या होती है। इसके लिए अपनी जीवनशैली और आहार में कुछ बदलाव लाने पर एसिडिटी की समस्या को कुछ हद तक नियंत्रण में लाया जा सकता है।\n1- टमाटर भले ही खट्टा होता है लेकिन इससे शरीर में क्षार की मात्रा बढ़ती है और इसके नियमित सेवन से एसिडिटी की शिकायत नहीं होती।\n2- खाने के बाद नियमित रूप से एक कप अनानास के रस का सेवन करें।\n3- तैलीय एवं मिर्च-मसालेदार भोजन से दूर रहें, जितना हो सके सादा एवं कम मसाले वाला भोजन करें।\n4- पेट भर भोजन के बाद तुरन्त न सोएं। सोने से लगभग दो घंटे पहले ही भोजन कर लें।\nभोजन करने के बाद टहलने की आदत डालें।\n5- सुबह उठकर नियमित रूप से 2–3 गिलास ठंडा पानी पिएं तथा उसके लगभग एक घंटे तक कुछ न खाएं।\n6- जंकफूड, प्रिजरवेटिव युक्त खाद्य पदार्थ का सेवन बिल्कुल न करें।\n7- चाय और कॉफी का सेवन कम से कम करें।\n8- एक ही बार में बहुत सारा खाना खाने की बजाय कम मात्रा में 2–3 बार खाएं।\n9- अनार और आंवला को छोड़कर अन्य खट्टे फलों से परहेज करना चाहिए।\n10- नाश्ते में पपीते के फल का सेवन करें।\n11- योग एवं प्राणायाम करें।\nअम्लपित्त के कुछ घरेलू उपाय\n1- एसिडिटी होने पर ठंडे दूध में एक मिश्री मिलाकर पीने से राहत मिलती है।\n2- एक चम्मच जीरे और अजवायन को भूनकर पानी में उबाल लें और इसे ठण्डा कर के चीनी मिलाकर पिएं।\n3- खाना खाने के बाद सौंफ चबाने से एसिडिटी से राहत मिलती है।\n4- दालचीनी एक नेचुरल एंटी एसिड के रूप में काम करता है और पाचन शक्ति को बढ़ाकर अतिरिक्त एसिड बनने से रोकता है।\n5- भोजन के बाद या दिन में कभी भी गुड़ का सेवन करें। गुड़ पाचन क्रिया को सुधार कर पाचन तंत्र को अधिक क्षारीय बनाता है और पेट की अम्लता को कम करता है।\n6- एसिडिटी की समस्या होने पर रोज एक केला खाने पर आराम मिलता है।\n7- एसिडिटी होने पर नारियल पानी का सेवन करें।\n8- पानी में 5–7 तुलसी की पत्तियों को उबाल लें। अब इसे ठंडा करके इसमें थोड़ी चीनी मिलाकर पिएं।\n9- गुलकन्द का सेवन करें, यह हाइपर एसिडिटी में बहुत लाभदायक होता है।\n10- सौंफ, आंवला और गुलाब के फूलों का चूर्ण बनाकर सुबह-शाम आधा-आधा चम्मच लेने से एसिडिटी में आराम मिलता है।\n11- जायफल तथा सोंठ को मिलाकर चूर्ण बना लें और इसे एक-एक चुटकी लेने से एसिडिटी समाप्त हो जाती है।\n12- एसिडिटी कम करने में गिलोय फायदेमंद औषधि है। पांच से सात गिलोय की जड़ के टुकड़े लेकर पानी में उबाल लें तथा इसे गुनगुना करके पिएं।\n13- सौंफ का चूर्ण, मुलेठी का चूर्ण, तुलसी की पत्तियां और धनिया के बीज, सबको समान मात्रा में मिलाकर चूर्ण तैयार कर लें। इस मिश्रण का आधा चम्मच, आधे चम्मच पिसी मिश्री के साथ दोपहर और रात के खाने से 15 मिनट पहले लें।\n14- मिश्री, सौंफ और छोटी इलायची को समान मात्रा में मिलाकर चूर्ण बना लें। जब भी आपको पेट में जलन महसूस हो, इस चूर्ण का एक चम्मच आधा कप ठंडे दूध के साथ लें।\n15- सोते समय पानी के साथ ईसबगोल की भूसी 2-3 चम्मच लेने से पेट को साफ रखने में तथा पित्त के विरेचन में मदद मिलती है।\n16- दोपहर और रात के खाने के बाद गुड़ का एक छोटा सा टुकड़ा लेकर खाएं। अगर अम्लता रहती है तो इसे दोबारा ले सकते हैं।\n17- एक बोतल में 2-3 चम्मच धनिया का पाउडर लें और इसमें एक कप उबला हुआ पानी डालें। रात भर इसको रखा रहने दें। सुबह एक कपड़े से इसे छान लें। इसमें एक चम्मच मिश्री मिलाकर पी लें।\n18- 1 चम्मच जीरा आधा लीटर पानी में मिलाकर 3-5 मिनट तक उबाल लें। इस पानी को छान कर पी लें। इसे कई दिन लगातार लें।\nडॉक्टरी सहायता कब?\nअगर एसिडिटी की समस्या बार-बार हो और घरेलू उपायों से भी राहत न मिले तो डॉक्टर से संपर्क करें. यह समस्या बरसात के मौसम में आम होती है।\n-डॉ रंजन विशद\nवरिष्ठ आयुर्वेद चिकित्साधिकारी\nTagged acidity, Dr. Ranjan Vishad, Sehat ki baat


obligaciones क्या हैं? | Tradukka\nobligaciones : अर्थ और परिभाषाएं\nobligaciones क्या हैं?\nantropomorfismo का अर्थ क्या हैं? mercad की परिभाषाएं sismómetros का अर्थ क्या हैं? contrahecha का अर्थ क्या हैं? hacerse की परिभाषाएं solaria का अर्थ क्या हैं? cariacontecidos की परिभाषाएं dentelladas का अर्थ क्या हैं? erizito का अर्थ क्या हैं? refutar क्या हैं? latinoamericano की परिभाषाएं ingresarlos की परिभाषाएं aprovisionar का अर्थ क्या हैं? aspirina क्या हैं? ordenados की परिभाषाएं acogedora क्या हैं? haberle क्या हैं? cesado की परिभाषाएं engolas क्या हैं? literarias की परिभाषाएं ochocientas का अर्थ क्या हैं? coros का अर्थ क्या हैं? MEJORAR की परिभाषाएं ajardinar क्या हैं? idolatría का अर्थ क्या हैं?\nabandonado का अर्थ क्या हैं? abandonadas की परिभाषाएं abalorios की परिभाषाएं abandonarlos क्या हैं? abandonando की परिभाषाएं abandonaron क्या हैं? abadejo की परिभाषाएं abandonarà की परिभाषाएं abandonarla की परिभाषाएं abacera का अर्थ क्या हैं? abadía का अर्थ क्या हैं? abalanzada क्या हैं? abalanzarse का अर्थ क्या हैं? abandonan की परिभाषाएं abandonarlo का अर्थ क्या हैं? abacero का अर्थ क्या हैं? abandonada की परिभाषाएं abandonados का अर्थ क्या हैं? abadesa की परिभाषाएं abalorio की परिभाषाएं abandona का अर्थ क्या हैं? abanderado क्या हैं? abacería क्या हैं? abandonaré क्या हैं? abandonar क्या हैं?


कभी-कभार: 99. "तन्वी"\nUnknown5जनवरी 2014 को 5:04 pm\nअच्छा लगा.... पढ़ते वक्त "तन्वी" सजीव मालूम पड़ने लगी थी, आपकी संगिनी... बहुत खूब...\nUnknown 31 मार्च 2014 को 2:33 am\nतन्वी नाम मुझे बहुत पसन्द आया. मेरे पास एक छोटा एक्वेरियम है. उसमें दो मछलियाँ हैं, एक ही प्रजाति की. एक मछली छोटी है, एक बड़ी. बड़ी का नाम रखा है- शैली, और छोटी का नाम है- तन्वी.


इस मैच में बने 8 बड़े रिकॉर्ड, ड्वेन ब्रावो ने अपना नाम इतिहास में कराया दर्ज\nKKRvsCSK, STAT REPORT: इस मैच में बने 8 बड़े रिकॉर्ड, ड्वेन ब्रावो ने अपना नाम इतिहास में कराया दर्ज\nby Aditya Tiwari October 8, 2020\nआईपीएल 2020 में आज धोनी और दिनेश कार्तिक की टीमें आमने-सामने नजर आ रही है. जहाँ पर टॉस जीतकर कोलकाता नाईट राइडर्स ने पहले बल्लेबाजी करने का फैसला किया. जिसके बाद कोलकाता की टीम ने 20 ओवर में 167 रन बनाये. जिस लक्ष्य का पीछा चेन्नई सुपर किंग्स की टीम नहीं कर पायी और 10 रनों से मैच हार गयी. इस मैच में कई बड़े रिकॉर्ड भी बनते देखे गये.\nयहाँ पर देखे मैच में बने कुछ बड़े रिकॉर्ड\n2, चेन्नई सुपर किंग्स के दिग्गज ऑल राउंडर ड्वेन ब्रावो ने आईपीएल में अपने 150 विकेट पूरे कर लिए हैं. इसी के साथ ड्वेन ब्रावो लसिथ मलिंगा, अमित मिश्रा, पीयूष चावला और हरभजन सिंह के बाद 150 विकेट लेने वाले पांचवें गेंदबाज बन गए हैं.\n3, इस मैच से पहले कोलकाता नाईट राइडर्स और चेन्नई सुपर किंग्स के बीच 23 मुकाबले खेले गए थे, जिसमें से 14 मैच चेन्नई सुपर किंग्स की टीम ने जीते थे, जबकि कोलकाता के खाते में चेन्नई के खिलाफ अभी तक 8 जीत दर्ज थी. हालाँकि इस मैच में जीत दर्ज कर कोलकाता ने चेन्नई सुपर किंग्स के खिलाफ आईपीएल में 9वीं जीत दर्ज की.\n8, कोलकाता नाईट राइडर्स के दिग्गज गेंदबाज सुनील नरेन ने आईपीएल में शेन वाटसन को पाँचवीं बार आउट किया है.\nTagged: कोलकाता नाईट राइडर्स, चेन्नई सुपर किंग्स, ड्वेन ब्रावो


हिमाचल प्रदेश में मिली मछली की नई प्रजाति\n07 September, 2019 12:00 AM IST By: किशन\nहिमाचल प्रदेश के सिंबलवाड़ा नेशनल पार्क में भारतीय प्राणी विज्ञान सर्वेक्षण को वहां पर मछली की एक नई प्रजाति मिली है. चंद साल पहले ही सिंबलवाड़ा को एक नेशनल पार्क का दर्जा दिया गया था. सबसे खास बात तो यह है कि भारतीय प्राणी विज्ञान ससर्वेक्षण को हाल ही में मछलियों की दो तरह की नई प्रजातियां मिली है. इनमें से एक प्रजाति हिमाचल प्रदेश में भी पाई गई है. जो कि काफी दुर्लभ तरह की मछली है.\nकालाधान में मिली मछली की नई प्रजाति\nसिंलबाड़ा रेसिसमछली की लंबाई 69 एमएम है. भारतीय प्राणी विज्ञान सर्वेक्षण ने पहले इस बात को बताया था कि देश के उत्तर पूर्वी और उत्तरी हिस्सों में मछली की दो तरह की नई प्रजातियों का उल्लेख किया गया है.दोनों ही मछलियां सुदूर क्षेत्रों से मिली है, बता दें कि सिंबलवाड़ा के अलावा भारतीय प्राणी विज्ञान सर्वेक्षण की टीम को मछली की दूसरी प्रजाति म्यांमार की सीमा पर मिजोरम के चंपई जिले में मिली है. इसकी खोज कालाधान नदी में की गई है.\nमिली कुल चार नई प्रजाति\nबता दें कि सिंबलबाड़ा में पाई गई मछली की नई प्रजाति की खासियत कुछ ऐसी है कि जो पानी में उसको पैंतरेबाजी को सिखाने में काफी ज्यादा मदद करती है. यहां के सिरमौर के सिंबलबाड़ा में पाई गई मछली की प्रजाति का नाम भी सिंबलबाड़ा से जोड़कर रख दिया गया है. विशेषज्ञों की मानें तो हिमालय और भारत के उत्तर पूर्वी हिस्सों और अन्य राज्यों में इस मछली का विकास संभव था. सिंबलबाड़ा से मिली इस नई प्रजाति को गारा सिम्बला रेसिस बताया गया है. इससे पहले इस क्षेत्र को तितलियों के लिए भी विकसित करने की कोशिश की गई थी लेकिन धरातल पर कोशिश वास्तविकता में नहीं बदल सकी. गारा सिम्बल रेसिस मछली के अलावा वर्ष 1998 से अब तक वैज्ञानिकों ने मछली की कुल चार नई प्रजातियों को खोजा है.\nजल निकायों की संख्या बढ़ी\nवन्य प्राणी विशेषज्ञ का कहना है कि यह काफी खुशी की बात है कि हिमाचल में मछली की नई प्रजाति पाई गई है. यह वैज्ञानिकों के बीच चर्चा का अहम विषय है. सूबे के सारे वन्य प्राणी खुश है.इसके अलावा सिंबलबाड़ा में जल निकायों की संख्या ज्यादा हो गई है इससे काफी फायदा हो रहा है.\nhimachal pradesh fish of himachal new variety of fish garra simbar


सरकार से आर-पार की लड़ाई के मूड में सहायक पुलिसकर्मी, मोरहाबादी में जुटान – जोहार लाइव\nHomeराज्यों सेझारखण्डसरकार से आर-पार की लड़ाई के मूड में सहायक पुलिसकर्मी, मोरहाबादी में जुटान\nरांची। संविदा पर नियुक्त राज्य के पुलिसकर्मी एक बार फिर आंदोलन पर हैं। नक्सल प्रभावित राज्य के 12 जिलों में इनकी नियुक्ति पांच वर्ष के लिए संविदा पर हुई थी। रघुवर सरकार के कार्यकाल में नक्सल हिंसा को रोकने के लिए जेएसएससी के माध्यम से 2500 युवा पुलिसकर्मियों की तैनाती की गई थी। मानदेय वृद्धि और सेवा नियमित करने की मांग को लेकर राजभवन के समक्ष आमरण अनशन करने पहुंचे इन पुलिसकर्मियों ने सरकार पर वादा खिलाफी का आरोप लगाते हुए इस बार आर-पार की लड़ाई लड़ने की घोषणा की है।\nराज्य के 12 नक्सल प्रभावित क्षेत्रों में कार्यरत ये पुलिसकर्मी लगातार आंदोलन करते रहे हैं। इस बार अपनी मांगें मनवाने के लिए इन पुलिसकर्मियों ने इंसाफ-ए-वर्दी के नाम से आंदोलन चला रखा है। मोरहाबादी मैदान में जुटे इन पुलिसकर्मियों में कई महिला पुलिसकर्मी भी हैं, जो अपने छोटे छोटे बच्चों के साथ पहुंची है। 2017 से संविदा पर काम कर रहे इन पुलिसकर्मियों का कहना है कि महज 10 हजार रुपये में नक्सल प्रभावित घनघोर जंगल में काम करने को ये विवश हैं। सरकार द्वारा कई बार मांगों को लेकर आश्वासन भी दिया गया, मगर उसे सरकार ने पूरा नहीं किया।\nसंविदा पर काम कर रहे पुलिसकर्मियों का पांच वर्ष का कार्यकाल अगस्त 2022 में खत्म हो रहा है. पिछली बार मोरहाबादी मैदान में कई दिनों तक चले आंदोलन के बाद मंत्री मिथिलेश ठाकुर ने हस्तक्षेप कर आंदोलन समाप्त कराया था। उस दौरान मंत्री के साथ हुई वार्ता में मानदेय बढोत्तरी के साथ साथ सेवा नियमितीकरण पर भी विचार करने का आश्वासन दिया गया था. मगर समय बीतता गया, इनकी मांगें धरी की धरी रह गई। सरकार के वादों से अपना आपको ठगा महसूस कर रहे ये पुलिसकर्मी एक बार फिर आंदोलन कर सरकार पर दवाब बनाने में जुटे हैं। इधर आंदोलन कर रहे पुलिस जवानों को राजभवन जाने से रोकने के लिए भारी संख्या में मोरहाबादी मैदान में पुलिस जवानों को नियुक्त किया गया है।\nJoharlive Team धनबाद। ओरिएंटल स्ट्रक्चरल इंजीनियर्स प्राइवेट लिमिटेड के मैनेजर मुकेश चंदानी को धनबाद परिसदन बुलाकर धमकी देने व रंगदारी मांगने के मामले में विधायक ढुल्लू महतो को आज बड़ी राहत मिली। धनबाद के मुख्य […]\nJoharlive Team चतरा: समाहरणालय स्थित सभा कक्ष में उपायुक्त, जितेंद्र कुमार सिंह की अध्यक्षता में समाज कल्याण एवं ग्रामीण विकास विभाग, जेएसएलपीएस की समीक्षात्मक बैठक की गई। बैठक में मुख्य रूप से जिला कल्याण पदाधिकारी, […]\nJoharlive Desk नयी दिल्ली। केन्द्र ने सभी राज्यों और केन्द्र शासित प्रदेशों से कहा है कि तब्लीगी जमातियों के देश के अलग हिस्सों में जाकर लोगों से मिलने के कारण कोरोना वायरस (कोविड-19) के संक्रमण […]


वैसे भी लीक पर न चलना पागलपन ही माना जाता है बचपन की यादों के झरोखे से ...\nNovember 19,2017 08:08\nवैसे भी लीक पर न चलना पागलपन ही माना जाता है\nबचपन की यादों के झरोखे से\nमेरे गांव के बचपन के एक मित्र का बेटा जो मुझे भी प्रिय है, यद्यपि दुआ-सलाम के अलावा बात-चीत कम ही हुई है, लेकिन सही एक्सपोजर मिलने पर संभावनाएं हैं। पिछली बार गांव की यात्रा में किसी मित्र ने कहा कि आप अपनी बिरादरी की अवहेलना मत किया कीजिए, मैंने मान लिया। मैं व्यक्तियों या जतियों की नहीं, प्रवृत्तियों की समीक्षा करता हूं, जाति कभी उसमें संयोगात आ जाती है। मेरी इलाहाबाद विवि में प्रोफेसरों की जातिगत लामबंदी पर एक पोस्ट पर इस प्रिय भतीजे (गांव के रिश्ते से पोता लगता है) ने याद दिलाया कि मैंने गांव में किसी से जाति पर न बोलने का वायदा किया था और यह कि विवि में, वह भी दिल्ली विवि में, प्रोफेसर होने के बावजूद गांव का कोई भी मुझ पर गर्व नहीं करता। मैं सेंटिया के नस्टल्जिया गया और जवाब लंबा आत्मकथात्मक लेख बन गया, जिसे कमेंट बॉक्स ने अस्वीकार कर दिया।\nइसमें किसी जाति-विरादरी की अवहेलना कहां है? इसमें तो एक घटना का जिक्र है और अफसोस जाहिर किया गया है कि सर्वोच्च शिक्षा के बावजूद लोग जन्म की संयोगात्मक अस्मिता से ऊपर उठ नहीं पाते। मैं इसलिए कोई काम नहीं करता कि मुझ पर कोई गर्व या शर्म महसूस करे, बल्कि इसलिए कि वह करना-कहना मेरे लिए विवेक सम्मत और मानवता के हित में है। मैंने अपने गांव के लिए कुछ किया ही नहीं तो कोई गर्व-शर्म क्यों महसूस करे? मेरे बारे में कौन क्या सोचता है वह उसकी सोचने की आजादी है। किसी की सोच उसकी प्रोफेसरी तो जीविकोपार्जन की नौकरी है जो किसी विरले संयोग से मिल गई, नहीं तो किसी और श्रम-बाजार में श्रमशक्ति बेचता। पूंजीवाद में आजीविका के लिए हम सब श्रम-शक्ति बेचने को अभिशप्त हैं, क्योंकि पूंजीवाद ने श्रमिक को श्रम के साधन से मुक्त कर दिया है और दुनिया को लेबर चौराहों का उपहार दिया है। शासक वर्ग जानबूझकर, जाति-धर्म जौसे कृतिम या गौड़ अंतर्विरोधों में श्रमिक और श्रमशक्ति की आरक्षित फौज (बेरोजगार) को फंसाकर मुख्य अंतर्विरोध, रोजी-रोटी यानि आर्थिक अंतर्विरोध की धार कुंद करने की कोशिश करता है।\nजब भी गांव जाता हूं, तो अपनी शक्ति की सीमाओं पर अफसोस होता है कि काश मैं यहां एक पुस्तकालय वाचनालय स्थापित कर सका होता! इतनी प्रचुर प्रतिभा देखता हूं लेकिन परिवेश की सीमाएं; संस्कार नाम की घुट्टी में पिलाई गयी भावना तथा मेधा के विकास के मंच और संसाधनों के अभाव में संभावनाएं, वास्तविकता में नहीं बदल पातीं। बच्चों के पास दैनिक जागरण और पूर्वांचल गाइड के अलावा पढ़ने को कुछ नहीं है, पुरातन, संकीर्ण सांस्कृतिक परिवेश सोच की समृद्धि में बहुत बड़का स्पीड-ब्रेकर है। जो नहीं कर-लिख पाया उसका ग्लानिबोध है, खेद नहीं है हर कोई जो कुछ चाहे एक ही जीवन में नहीं कर सकता और दूसरे जीवन की कहानी फरेब है। और इन सालों में, किसान-मजदूर-छात्र आंदोलनों से जुड़ाव ने मेरे गांव की परिधि बढ़ा दी है। पिछले 11-12 सालों में अपने गांव से अधिक तो उड़ीसा गया हूं वहां के किसान-आदिवासियों के जमीन आंदोलनों से जुड़कर लिखने के लिए और उनसे एकजुटता दिखाने के लिए।\nजब भी आज़मगढ़, जौनपुर, बनारस, इलाहाबाद जाता हूं तो घर जाने का मन होता है, लेकिन समयाभाव में मन मसोस कर रह जाता हूं।\nपहले जब पिताजी वगैरह थे तब अपने घर जाता था, अब गांव। गांव में मैं एक यात्री महसूस करता हूं, एक ऐसी जगह की यात्रा जहां कुछ परिचित लोग हैं, लेकिन यात्रा का समय इतना कम होता है कि परिचितों से दुआ सलाम के अलावा कोई सार्थक संवाद हो सके, जिनमें कइयों को मैं अजूबा लगता हूं। कई पूछते हैं मैं ऐसा कैसे हो गया?\nलंबी जीवन यात्रा में दुनिया को तथ्य-तर्कों के आधार पर समझने की सायास आदत और इसकी शोषण-दमन की कुरूपता को समाप्त कर इसे खूबसूरत बनाने की चाहत के चलते। आजमगढ़ शहर पहली बार 2008 में बटाला हाउस 'एंकाउंटर' पर रिपोर्ट के लिए जनहस्तक्षेप-पीयूडीआर की टीम के सदस्य के रूप में गया।\nआजमगढ़ जिला बताने पर लोग शहर की बातें पूछते हैं, जो मैं जानता नहीं। और जरूरी काम करना था, लेकिन अपने प्रिय बच्चों से संवाद भी जरूरी काम है, वैसे भी इसके अवसर विरले ही मिलते हैं। पिछली एक दिन की यात्रा में तुम्हारी कुटी में रामानंद से संक्षिप्त संवाद सुखद था। अगली यात्रा में कुछ दिनों की गुंजाइश लेकर जाऊंगा। सुदूर आत्मावलोकन में पाता हूं कि बचपन से ही ऐसा ही हूं, तुमको तो याद नहीं होगा, शायद पैदा भी नहीं हुए थे, मेरे दादा जी पंचांग और कर्मकांड के प्रति कट्टर थे।\n1967 में 12 साल की उम्र में 8वीं की बोर्ड परीक्षा देने खुरांसो जाना था, पैदल। साइत रात 12 बजे थी, रात भर ऊबड़-खाबड़ रास्ते पार करते, (बीच-बीच में बाबा कंधे पर उठा लेते)6बजे खुरांसो पहुंचे,7बजे से परीक्षा थी। नंबर अच्छे आ गए, साइत की सार्थकता की अवधारणा भी 'सत्यापित' हो गयी। 13 साल की उम्र (9वीं कक्षा) तक मुझे शरीर पर जनेऊ की व्यर्थता का भान होने लगा और उतारकर फेंक दिया।\nजौनपुर पढ़ता था घर आता, बाबा मंत्र पढ़कर फिर से पहना देते, वापस बिलवाई गाड़ी पकड़ने जाते समय, लिलवा ताल की बाग में मैं किसी पेड़ में टांग देता कि कोई डोरा का इस्तेमाल कर लेगा, यह भी जानता था कोई करेगा नहीं क्योंकि दिमाग में टोटका-टोना का भय होता था। तुम्हारे पिताजी, लालू भाई, दामोदर, बाढ़ू, राजेंद्र, लालजी, भगवती, बहाल ( अकबाल यादव का भाई था, बहुत कम उम्र में किसी व्याधि के शिकार हो गए), भग्गल(स्व), मिलन, जगदीश, जयराम, ........ मेरे समउरी थे। ये सब बाबा के बारे में बताएंगे।\nमेरे अग्रज, आदित भाई, रविंदर... एक सीढ़ी ऊपर के। इनमें सो कोई भी इंटर से आगे नहीं पढ़ा। रमाकर ने हाईस्कूल के बाद कानपुर से आईटीआई किया। तुम्हारी दादी की अकाल मृत्यु से तुम्हारे पिताजी दोनों भाई शाहपुर में रहते थे, उनसे कम मुलाकात होती थी। विद्रोह की चेतना और साहस इतना नहीं था कि पहनने से इंकार कर देता। उन्होंने खुद ही, लाइलाज समझ बंद कर दिया।\nबाबा के नियमों का सबसे अधिक उल्लंघन करता था लेकिन सबसे अधिक प्यार भी मुझको ही करते थे (मुझे ऐसा लगता है)। दर-असल मैं छुट्टियों में घर आता था। दूर जाता रहा, घर की यात्राएं कम होती रहीं। वे बाग में (पहले रहट, फिर ट्यूबवेल पर) अपनी कुटी में ही रहते थे घर सिर्फ दोपहर और रात में भोजन करने आते थे। मुझे भी खेत-बाग घूमना पसंद है। जब चौराहे की चाय की अड्डेबाजी करने मिल्कीपुर/ पवई/परकौलिया न गया तो पूरी शाम बाबा के साथ उनकी कुटी पर बिताता। वे मुझे प्यार से पागल कहते जो कालांतर में मेरा नाम पड़ गया। 1975 में गौना के बाद जब मेरी पत्नी आयीं तो उन्हें शक हुआ कि कहीं उनकी उनकी शादी धोखे से किसी पागल से हो गयी। वैसे भी लीक पर न चलना पागलपन ही माना जाता है। एक दिन उन्होंने अइया से पूछ ही लिया था।\nकुछ अच्छा पर अप्रत्याशित करता तो बाबा बोलते 'पगला केहे होई'। (तुमने तो बेटा यादों के झरोखे में ऐसा फंसा दिया कि बाकी कामों को इंतजार करना पड़ेगा) दुर्भाग्य से विरासत में मिले छोटे-बड़े के संस्कारों के चलते हमारे परिवारों में दो पीढ़ियों में संवाद की परंपरा नहीं है। 11वीं क्लास में अपने बड़के बाबू से किसी बहस में उलझ गया और एकबैग मेरी अच्छे बच्चे की छवि चकनाचूर हो गयी। बाबा से संवाद में मिले खजाने को कभी मौका मिला तो लिपिबद्ध करूंगा, खासकर 1945-46 में रंगून से ढाका होते हुए, कलकत्ता पहुंचने का उनका यात्रा विवरण। बाबा कई पार कहते जो मैं पढ़ रहा हूं। मैं 11वीं में था, मुझे लगता था मैं तो फिजिक्स, केमेस्ट्री किस्म के विषय पढ़ता था। एक बार कोर्स की टैगोर की एक कहानी (अंग्रजी में) सुनाया, उन्हें अच्छा लगा। बाबा को जब पंचांग की गणनाओं; सब्जी के खेत की निराई; सब्जी तोड़ने-छिलने-काटने आदि कामों से फुर्सत होती तो वे रस्सी बुनते या तकली पर जनेऊ। आम के सीजन में तो उनकी खाट बड़की बाग में एक खास पेड़ के नीचे होती थी। उस पेड़ का नाम ही बाबा वाला पड़ गया।\nएक सुबह मैं नदी के तीरे लोनियाना के इस पार तक घूमकर, उस पार गोखवल पर नजर डालकर, बरास्ता मीरपुर मैं बाग में पहुंचा तो जनेऊ कात रहे थे तो मेरे मन में आया, आज उन्हें तकली की गति के हवाले उन्हें गुरुत्वाकर्षण और आवर्ती गति के न्यूटन के सिद्धांत के बारे में बताऊं। मैंने बाबा से पूछा कि उनकी तकली एक निश्चित परिधि में ही क्यों घूमती है? थोड़ा इधर-उधर क्यों नहीं जाती? उन्होंने कहा गोल घूमेगी तभी तो सूत कताएगा।\nपेड़ की डाल पर कुछ टंगा था मैंने उसे खींच-छोड़कर बाबा से फिर पूछा, यह इतनी दूर से इतनी दूरी में ही क्यों घूमता है, इधर-उधर क्यों नहीं जाता। उनकी सारी व्याख्या ईश्वर की माया और इच्छा पर आधारित थी। लेकिन मेरी बातें चाव से सुन रहे थे और टोक रहे थे।\nमुझे जो लगता था कि वे अपनी मान्यताओं के गलत साबित होने पर उनके गुस्से पर पोते की चीजों की व्याख्या करने की कला पर खुशी में दब जाती थी। घर में मैं अकेला बालक था जिन्हें उनकी गुस्से की डांट कभी नहीं खानी पड़ी। हां मुझे चौराहे की अड्डेबाजी से लौटने में ज्यादा देर होने लगती तो खूब गुस्सा होते लेकिन मेरे पहुंचने का बाद नहीं।\nउस दिन की चर्चा में इतनी देर हो गयी कि बाबा के नदी नहाकर भोजन करने का वक्त हो गया। बाबा को पृथ्वी का आकार और गुरुत्वाकर्षण शक्ति, आवर्ती गति तथा न्यूटन के गति के नियम बताया। बाबा को नई बातें सुनकर मजा आ रहा था। उठते हुए बोले, “का रे पगला, न्यूटनवा भगवानौ से बड़ा है का?” मैंने कहा “नाहीं बाबा वतना त नाय लेकिन तब्बौ बहुत बड़ा रहल”।\nबाबा घर से ले आया हुआ खाना नहीं खाते थे, ले आने में रास्ते में अपवित्र हो सकता था। किसी शाम घर जाने का मन नहीं हुआ तो वहीं अहरा लगाते और पौत्रबधुओं की दावत और पिकनिक हो जाती।\nवापस बचपन तथा जनेऊ की कहानी पर आते हैं। जो भी लिख रहा हूं, वह अपने पिताजी समेत मेरे किसी भी समकालीन से सत्यापित कर सकते हो। हम लोग 'चौबे क निमिया के नीचे' (जहां अब मंगला भाई और जंगबहादुर भाई की गोशालाएं हैं) आमने-सामने खाट पर बैठे थे। मैंने पसीने से परेशान होकर बनियान निकाला, मंगला भाई ने कहा, 'ये बच्चा, ब्राह्मण बालक की खाली पीठ अच्छी नहीं लगती’।\nमुझे शब्दशः याद है, "मंगला भाई, ब्राह्मण होने में मेरा क्या योगदान है, 100 फुट दक्षिण पैदा होता तो अहिर होता और 100 फुट उत्तर (बेगीकोल) तो लोहार"। पुरुखों की परंपरा का तर्क, मैं माना नहीं कि जरूरी नहीं कि हमारे पूर्वज हमसे अधिक बुद्धिमान रहे हों। बल्कि हर अगली पीढ़ी तेजतर होती है, तभी मानव पाषाण युग से साइबर युग तक पहुंचा है।\nजिन समौरी (हमउम्र) समकालीनों का जिक्र किया है उनमें दामोदर को छोड़कर सब मुझसे 2-4 महीने बड़े थे। जयनारायण(स्वर्गीय) मुझसे एक-डेढ़ साल ही छोटे थे तो मां-दादी का ध्यान ज्यादा उधर ही रहता। मैं कम उम्र में ही भइया की पूछ पकड़कर स्कूल जाने लगा। गदहिया गोल में ही मुझे संख्याओं के खेल में मजा आने लगा। मुझे पहाड़ा याद नहीं हुआ समझ आ गया। पंडित जी (स्व. श्री सीताराम मिश्र) ने पता नहीं क्या प्रतिभा देखी कि गदहिया गोल से 1 में कर दिया।3क्लास रूम थे3टीचर और छः कक्षाएं। कक्षाओं का बंटवारा वरिष्ठता के क्रम में था। गदहिया गोल और कक्षा 1 पंडित जी पढ़ाते थे; कक्षा2और3बाबूसाहब (बासुदेव सिंह, बेगीकोल के) तथा4और 5, प्रधानाध्यापक, मुंशीजी (अड़िका के मुंशी राम बरन)। कक्षा2और3पूरे साल साल भर पढ़ा। कक्षा4में पहुंचने पर मुंशी जी रिटायर हो गए और बाबू साहब प्रधानाचार्य हो गए और कक्षा4और5पढ़ाने लगे जो एक ही कमरे में एक ही कतार में बैठते थे। लालू भाई उस समय कक्षा3में थे। कक्षा5में अड़िका के जय राम और श्रीराम यादव थे अपने गांव के रविंद्र उपाध्याय और रमाकर थे, एक दो लड़के गोखवल और बखरिया के थे और शायद एकाध अपने गांव के और। कुल 8-9 छात्र थे। कक्षा4में मैं, महिंदर सिंह, भगवती धोबी, जगदीश सिंह, राम बहाल यादव कुछ चकिया और बखरिया के लड़के थे। कक्षा4से5में प्रोन्नति की कहानी अपने बच्चों को सुनाता हूं तो उन्हें किंवदंति लगती है।\nडिप्टी साहब (एसडीआई) मुआइने पर आए थे। कई दिनों से स्वागत की तैयारी हो रही थी। चाय-पानी के बाद हमारे क्लास में आ गए। जहां कक्षा5की कतार खत्म होती थी वहीं से4की शुरू। मैं दोनों कतारों के विभाजन विंदु पर बैठता था।\nडिप्टी साहब ने अंकगणित का कोई सवाल पूछा। कक्षा5वाले सारे चुपचाप खड़े होते गए। मेरे लिए सवाल बहुत आसान था, चटपट उठकर बता दिया।\nडिप्टी साहब ने पीठ ठोंका और बाबू साहब ने कहा कि मैं तो अभी कक्षा4में था, डिप्टी साहब ने कहा, “इसे5में करो। मैं अगले दिन भाषा और गणित की किताब और गोपाल छाप2नोटबुक लेकर कक्षा5की कतार में सबसे आगे बैठ गया। सभी क्रोध से देख रहे थे लेकिन कुछ बोले नहीं।\nबाबू साहब आए तो वहां बैठने के लिए डांटने लगे और अपनी पुरानी जगह पर जाकर बैठने को कहा। लेकिन मुझे लगा कि जब डिप्टी साहब ने कह दिया तो इन्हें नहीं रोकना चाहिए। मैंने कहा, “जब डिप्टी साहब कहि देहेन त अब हम पांटै में पढ़ब”।\nवे बोले, “मिडिल स्कूल जाए के लग्गूपुर पढ़ै जाब्य, त भेंटी भर क हय सलारपुर के बहवा में बहि जाब्या”।\nहम बोले, “चाहे बहि जाई चाहे बुढ़ि जाई, डिप्टी साहब बोल देहेन त अब हम पांटै मं पढ़ब”। और इस तरह मैं कक्षा4से5में चला गया। वैसे एक बार उस बाहा में मैं वाकई बहने लगा था।\nयह मैं इसलिए बता रहा हूं कि मैं बचपन से ही थोड़ा चिंतनशील और अपने समकालीनों सा था।\nपुनरावलोकन में लगता है कि इस तरह की कूद-फांद अच्छी नहीं होती, बच्चों को अपने हमउम्र लड़कों के साथ पढ़ना बड़ा होना चाहिए। मैं कभी क्लास में हमउम्र बच्चों के साथ नहीं रहा।9साल में प्राइमरी पास कर लिया। हाई स्कूल परीक्षा की न पिता जी के\nBrahmin child's empty back stone age Cyber era Brahmin child empty back Ish Mishraब्राह्मण बालक की खाली पीठ पाषाण युग साइबर युग ब्राह्मण बालक खाली पीठ ईश मिश्र


पिनाका मिसाईल का पोकरण फायरिंग में हुआ सफल परीक्षण - Live Aaryaavart\nHome देश पिनाका मिसाईल का पोकरण फायरिंग में हुआ सफल परीक्षण\nपिनाका मिसाईल का पोकरण फायरिंग में हुआ सफल परीक्षण\nआर्यावर्त डेस्क शनिवार, अगस्त 22, 2020 देश,\nजैसलमेर, 21 अगस्त, पाकिस्तान एवं चीन से भारत को मिल रही चुनौतियों के बीच प्रधानमंत्री नरेंद्र मोदी के इंडोजेनियस वेपन के निर्माण पर जोर देने की मुहिम के अंतर्गत रक्षा प्रयोगशाला (डी.आर.डी.ओ) देश के निजी सेक्टर द्वारा निर्मित उन्नत पिनाका मिसाईल का पोकरण फायरिंग रेंज में सफल परीक्षण किया। इस आर्टिलरी मिसाईल सिस्टम ने लक्ष्य गुरूवार को अचूक निशाने साधे तथा दुश्मन के टारगेट को ध्वस्त किया। इसके पहले दो परीक्षण बुधवार को किये गए थे। पिनाका मिसाइल में पहली बार एडवांस नेवीगेशन व कंट्रोल सिस्टम लगाया गया। इनकी सहायता से अब यह अपने लक्ष्य को पहचान कर एकदम सटीक प्रहार करने में सक्षम हो गई है। इसके तहत छह राॅकेट दागे गए जिसमें परीक्षण में यह अपने दोनों नए मानकों पर एकदम खरी उतरी। इससे भारतीय सेना की मारक क्षमता काफी बढ़ जाएगी। इस दौरान डी.आर.डी.ओ व सेना के आर्टिलरी के कुछ अधिकारी उपस्थित थे। विश्वसनीय सैन्य सूत्रों के मुताबिक वर्तमान में लगातार चीन एवं पाकिस्तान से मिल रही चुनौतियों के मुद्वेनजर देश में स्वदेशी हथियारों के निर्माण को केन्द्र सरकार अब प्राथमिकता दे रहा हैं। इसी संदर्भ में पिनाका मिसाईल सिस्टम की मारक क्षमता में और मजबूती लाई जा रही हैं। देश में निर्मित पिनाका मिसाईल के परीक्षण इन दिनों चल रहे हैं पहली निजी कंपनी द्वारा बनाई गई पिनाका मिसाईल के ट्रायल पोकरण रेन्ज में चल रहे है। डी.आर.डी.ओ द्वारा एग्रीमेन्ट के तहत दी गई टैक्नोलाॅजी के तहत निजी कंपनी इकोनोमिक एक्सप्लोसिव लिमिटेड द्वारा निर्मित की गई पिनाका राॅकेट मिसाईल के ट्रायल चल रहे हैं। प्रथम चरण में कंपनी द्वारा6पिनाका राॅकेट बनाए गए हैं जिसके ट्रायल पोकरण रेन्ज में इन दिनों चल रहे है। वर्तमान में इसकी रेन्ज बढ़ाने के ट्रायल चल रहे है। पहले यह मिसाईल 40 से 75 कि.मी. तक फायर कर टारगेट पर अचूक निशाना साध सकती थी अब इसकी रेन्ज बढ़ाई जा रही है तथा इसे 120 कि.मी. तक करने के प्रयास किये जा रहे है। गुरूवार को पिनाका मिसाईल को पिनाका लॉन्चर सिटस्म से धागा गया। 44 सैकिण्ड में 12 गाईडेड रॉकेट दागने वाले इस स्वदेशी पिनाका के जैसलमेर के पोकरण रेन्ज में सफल परीक्षण रहे तथा सभी मानकों पर यह मिसाईल सफल रही तथा सभी लक्ष्यों पर सफलतापूर्वक निशाना साधा।


Gyaankosh ज्ञानकोश: स्वीकृत होने के दो महीने बाद लागू क्यों हुआ हमारा संविधान?\nसूरतदान चारण, जैसलमेर\nकेंद्रीय वित्त मंत्री और केंद्रीय वित्त राज्य मंत्री के विभागों और कार्यों में कितना अंतर है?\nगिरिराज प्रजापति, झालावाड़\nकेन्द्रीय वित्त मंत्री प्रणब मुखर्जी अपने पूरे मंत्रालय के प्रभारी हैं। वित्त मंत्रालय में अनेक विभाग हैं जैसे आर्थिक कार्य़ विभाग, व्यय विभाग, राजस्व विभाग, विनिवेश विभाग और वित्तीय सेवाएं विभाग। इसके अलावा भी मंत्रालय में काम हैं। वित्त मंत्री के साथ दो राज्यमंत्री हैं एसएस नमोनारायण मीणा और पलानीमणिक्कम। उनके बीच विभागों का काम बँटा है। सामान्यतः कैबिनेट की बैठक में केवल वित्त मंत्री ही जाएंगे।\nविकिलीक्स क्या है?\nविजेंद्रकुमार जांगिड़, दौसा\nविकीलीक्स एक अंतरराष्ट्रीय संस्था है, जिसका उद्देश्य ऐसी गोपनीय सामग्री को सामने लाना है, जो सरकारों या सार्वजनिक संस्थानों के भीतर से लीक होकर आती हैं या ह्विसिलब्लोवरों की मदद से मिलतीं हैं। इसकी वैबसाइट सन 2006 में शुरू की गई थी। इसके पास दुनिया-भर के लाखों-करोड़ों दस्तावेज हैं। सन 2006 में जब यह वैबसाइट प्रकट हुई तब कोई जानता नहीं था कि इसके पीछे कौन लोग हैं। बताते हैं कि इसकी शुरुआत चीन के असंतुष्टों ने की थी। विकीलीक्स के शुरूआती भंडाफोड़ में से एक केन्या का तीन अरब डॉलर का घोटाला था। इसी तरह सोमालिया में सरकारी अधिकारियों की हत्या के आदेश का भंड़ाफोड़ विकीलीक्स ने किया। सन 2009 में आइसलैंड के एक बैंक की जोखिम विश्लेषण-रपट के टीवी प्रसारण पर अदालत ने पाबंदी लगा दी तो विकीलीक्स ने मामले को उठाया। तथ्यों की जानकारी मिलने पर देश की बैंकिंग व्यवस्था को लेकर जनता का गुस्सा भडक़ उठा। अंतत: संसद को नियमों में बदलाव करना पड़ा।\nपहले यह पता नहीं था कि यह काम करता कौन है। अब ऑस्ट्रेलियन पत्रकार जूलियन असांज का नाम सामने आया है। प्रकट-प्रतिनिधि अभी तक वही हैं। इस संगठन को जॉन एस एंड जेम्स एल नाइट फाउंडेशन ने मदद दी है। इसके अलावा असोशिएटेड प्रेस, लॉस एंजलस टाइम्स और नेशनल न्यूकापेपर पब्लिशर्स असोसिएशन भी मदद करती है। सन 2008 में इस संगठन को इकोनॉमिस्ट न्यू मीडिया अवॉर्ड मिला। 2009 में एमनेस्टी इंटरनेशनल का यूके मीडिया अवॉर्ड मिला। मई 2010 में इसे खबरों को पूरी तरह बदल देने में समर्थ दुनिया की नम्बर वन वैबसाइट की संज्ञा भी दी गई है। बताते हैं कि इस काम को पाँच पूर्णकालिक पत्रकार करते हैं, जिनके साथ 800 से ज्यादा वॉलंटयिर्स की टीम है। कोई भी पैसा नहीं लेता। इसके सलाहकार बोर्ड में जूलियन असांज के अलावा आठ अन्य लोग हैं। पिछले साल असांज पर कई तरह के मुकदमें दायर किए हैं। इन्हें इंग्लैंड में गिरफ्तार भी किया गया। स्वीडन ने इंग्लैंड से उनके प्रत्यर्पण की माँग की है। यह मामला अभी अदालत में हैं। नवम्बर 2010 से विकीलीक्स अमेरिकी विदेश विभाग के गोपनीय दस्तावेजों को प्रकाशित कर रहा। हाल में इसने भारत से जुड़े अमेरिकी दस्तावेजों का प्रकाशन भी किया। इन दस्तावेज़ों में भारत-अमरीका परमाणु समझौते पर वर्ष 2008 में मनमोहन सरकार को विश्वास प्रस्ताव के दौरान गिरने से बचाने के लिए पैसों का लेन देन का ज़िक्र भी है।\nविकीलीक्स को वैब पर बनाए रखने के लिए टेक्नॉलजी विशेषज्ञ भी चाहिए। इनके साथ ताइवान, अमेरिका, फ्रांस, युरोप, ऑस्ट्रेलिया और दक्षिण अफ्रीका के टेकी जुटे हैं। अभी तक चीन इनकी वैबसाइट को ब्लॉक करने में कामयाब नहीं हो पाया है। अफगानिस्तान में एक हवाई हमले में निर्दोष नागरिकों की मौत का ऑफीशियल वीडियो विकीलीक्स ने जारी किया तो हंगामा हो गया। यह फिल्म हैलिकॉप्टर में बैठे पायलटों ने ही खींची थी। विकीलीक्स का उद्देश्य दुनिया भर में अन्याय के खिलाफ तथ्यों को सामने लाना है। इसमें मददगार भीतर के लोग ही होते हैं, जिन्हें हम ह्विसिल ब्लोवर कहते हैं।\nसर्दियों में कुंड का पानी गर्म और गर्मियों में ठंडा क्यों होता है?\nगणेश चौधरी, फलौदी\nजमीन के नीचे या पहाड़ों के अंदर जमा पानी पर बाहरी तापमान का असर कम होता है। इसलिए सर्दियों में जब बाहरी तापमान कम होता है, कुंड या कुए का पानी उससे उतना प्रभावित नहीं होता। एकबारगी वह उतना ठंडा नहीं होता, जितनी बाहर ठंड होती है, इसलिए वह गुनगुना लगता है। इसके उलट गर्मियों में वही पानी गर्मी से उतना प्रभावित नहीं होता, इसलिए उतना गर्म नहीं होता। इसलिए ठंडा लगता है।\nयूनिक आइडेंटिफिकेशन नंबर क्या है? इसका क्या उपयोग है?\nविजेंद्र कुमार जांगिड़, जयपुर\nभारतीय विशिष्ट पहचान प्राधिकरण, भारत सरकार की एक संस्था है, जिसे भारतीय नागरिकों के लिए बहुद्देश्यीय पहचान पत्र का कार्यक्रम तैयार करने और उसे लागू कराने की जिम्मेदारी दी गई है। इसे आधार नाम दिया गया है। इस प्राधिकरण की स्थापना फरवरी 2009 में की गई थी। प्राधिकरण देश के प्रत्येक नागरिक को बारह संख्याओं का एक विशिष्ट नम्बर देगा, जिससे उसकी पहचान हो सके। इसके साथ एक डेटाबेस में उस नागरिक से जुड़ी जानकारियाँ बायोमीट्रिक्स में होंगी। यानी फोटोग्राफ, दस उंगलियों के निशान और आँख की आयरिस। इसके मार्फत किसी भी व्यक्ति की ऑनलाइन पहचान हाथों-हाथ हो सकेगी। इस प्राधिकरण के अध्यक्ष नंदन नीलेकनी हैं, जिन्हें कैबिनेट मंत्री का दर्जा दिया गया है।\nआधार का उद्देश्य देशभर में चल रहे कई तरह के पहचान पत्रों की जगह एक विश्वसनीय पहचान पत्र देना है। इससे नकली पहचान-पत्र तैयार करने का चलन खत्म होगा। इस नम्बर के साथ व्यक्ति के पासपोर्ट, ड्राइविंग लाइसेंस, बैंक अकाउंट, पैन कार्ड, वोटर आईडी और पते का विवरण जोड़ा जा सकेगा। इसका लाभ केवल व्यक्ति की पहचान भर से नहीं मिलेगा। मछली पकड़ने के परमिट, सीमा क्षेत्र में रहने वालों के परिचय पत्र, राशन जैसे सब्सिडी वाले कल्याणकारी कार्यक्रमों को प्रभावशाली ढंग से लागू करने में भी इससे मदद मिलेगी। अभी तक बेहद गरीब लोगों को बैंकिंग सुविधाएं, बीमा, गैस कनेक्शन आदि इसलिए नहीं मिल पाते हैं, क्योंकि उनके पास उचित पहचान पत्र नहीं होता।\nइस कार्यक्रम की शुरुआत 29 सितम्बर 2010 को महाराष्ट्र के एक गाँव से हो चुकी है। तेम्भी गाँव की रंजना सोनावने को पहला आधार नम्बर दिया गया। लगभग डेढ़ लाख करोड़ के खर्च से बन रही यह योजना लगभग एक लाख नए रोजगार भी देगी। यह कार्यक्रम अनिवार्य नहीं है, बल्कि स्वैच्छिक है।\nPosted by Pramod Joshi at 8:44 PM\nMithilesh August 29, 2011 at 10:05 PM


हमें किस प्रकार के शब्द बोलने चाहिए? (1) - चर्च ऑफ गॉड वर्ल्ड मिशन सोसाइटी\n18 दिसम्बर, 2019\nशब्द हमारे व्यक्तित्व को प्रतिबिंबित करते हैं। यह इसलिए क्योंकि शब्दों में हमारे विचार और भावनाएं शामिल होते हैं। इसलिए, परमेश्वर की संतानों के रूप में, जिन्होंने उद्धार की प्रतिज्ञा प्राप्त की हैं, हमें अनुग्रहपूर्ण शब्दों और धन्यवाद भरे शब्दों के साथ परमेश्वर को महिमा देनी चाहिए।\nअब से, हम बाइबल के द्वारा देखेंगे कि परमेश्वर क्या चाहते हैं कि हम किस प्रकार के शब्दों का उपयोग करें।\n1. हमें बैरभाव को दूर फेंकना चाहिए और अच्छे शब्द बोलने चाहिए\nकोई गन्दी बात तुम्हारे मुंह से न निकले, पर आवश्यकता के अनुसार वही निकले जो उन्नति के लिये उत्तम हो, ताकि उससे सुननेवालों पर अनुग्रह हो। परमेश्वर के पवित्र आत्मा को शोकित मत करो, जिस से तुम पर छुटकारे के दिन के लिये छाप दी गई है। सब प्रकार की कड़वाहट और प्रकोप और क्रोध, और कलह, और निन्दा, सब बैरभाव समेत तुम से दूर की जाए। एक दूसरे पर कृपालु और करुणामय हो, और जैसे परमेश्वर ने मसीह में तुम्हारे अपराध क्षमा किए वैसे ही तुम भी एक दूसरे के अपराध क्षमा करो। इफ 4:29-32\nबाइबल बैरभाव को दूर फेंकने और अच्छे शब्द बोलने पर जोर देती है। परमेश्वर ने हमें, जिन्होंने अनगिनत पाप किए, बिना किसी मूल्य के क्षमा किया है। अपना जीवन जीते हुए, कभी-कभी हम क्रोधित होते हैं। लेकिन, हमें जल्दी से दयालु और अच्छे परमेश्वर के सदृश्य होकर, अपने क्रोध को दूर करना चाहिए। हमें परमेश्वर की इच्छा का पालन करना चाहिए, जो चाहते हैं कि हम फिर से पाप न करें, और अच्छे और अनुग्रहपूर्ण शब्द बोलें जो दूसरों की उन्नति के लिए उत्तम हो।\n2. हमें अनुग्रहपूर्ण शब्द बोलने चाहिए\nअवसर को बहुमूल्य समझकर बाहरवालों के साथ बुद्धिमानी से व्यवहार करो। तुम्हारा वचन सदा अनुग्रह सहित और सलोना हो कि तुम्हें हर मनुष्य को उचित रीति से उत्तर देना आ जाए। कुल 4:5-6\nजिस तरह हम भोजन का स्वाद अच्छा बनाने के लिए उचित मात्रा में नमक छिड़कते हैं, वैसे ही हमें अपने आसपास के लोगों के साथ सामंजस्यपूर्ण संबंध बनाए रखने के लिए और परमेश्वर की बाहों में उनकी अगुवाई करने के लिए अनुग्रहपूर्ण और समझदार शब्द बोलने चाहिए। कभी-कभी, हम देखते हैं कि किसी व्यक्ति के अपने बारे में अत्यधिक बड़ाई करने और दूसरों की भावनाओं को ठेस पहुंचाने वाले शब्दों के कारण झगड़ा होता है। यह समस्या तब उत्पन्न होती है जब हम बिना सोचे समझे शब्द बोलते हैं। दूसरों के प्रति विचारशील होकर, हमें आत्माओं को अनुग्रहपूर्ण और समझदार शब्दों से बचाना चाहिए और परमेश्वर को महिमा देनी चाहिए।\n1. क्यों हमें बैरभाव को दूर करके अच्छे शब्द बोलने चाहिए?\n2. आइए हम उस अनुभव को याद करें कि हमने अनुग्रहपूर्ण और समझदार शब्द सुने थे।\nपिछली गर्मियों में, मैंने यूरोप में स्थित चर्च ऑफ गॉड का दौरा किया। वहां मैं…\nबाइबल की भविष्यवाणी में से हर एक पिछले समय संपूर्ण रूप से पूरी हुई है,…\nजैसे परमेश्वर ने कहा, “तू विश्रामदिन को पवित्र मानने के लिए स्मरण रखना”, सिय्योन के…


यूपी में योगी सरकार ने बैन की अजान? सोशल मीडिया पर ट्रेंड हुआ #AzaanBandNahiHogi\nलखनऊ: चाँद के दीदार के साथ ही सारी दुनिया में अल्लाह की इबादत के लिए सबसे पाक महीना रमजान शुरू हो गया है. और इसके साथ ही दुनियाभर से लोग एक दूसरे को रमजान की मुबारक बाद देने लगे है. हलाकि इस बार का रमजान और साल जैसा नहीं होगा क्याकि कोरोना के बढ़ते प्रकोप के कारन सभी धर्मिक स्थल बंद कर दिए है. इस बार तारावही की नमाज मस्जिदों में ना पढ़ते हुए घरों से ही अता करने को कहा गया है।\nवही लॉकडाउन में सोशल डिस्टेंस का ख्याल रखते हुए दिल्ली वक्फ बोर्ड ने मुस्लिम समुदाय से अपील की है कि वे कोरोना के बढ़ते मामलों को देखते हुए घर से ही इबादत करने को कहा है. बोर्ड ने उसके तहत आने वाली मस्जिदों से महा’मा’री से निपटने के दिशा निर्देशों को लेकर जागरूकता फैलाने को भी कहा है. और मस्जिद में नमाज़ पढाने वाले इमाम, अज़ान देने वाले मुअज़्ज़िन और मुतवल्ली संरक्षक ही नमाज़ पढ़ सकते हैं।\nइस बीच सोशल मीडिया पर कुछ लोग दावा कर रहे हैं कि उत्तर प्रदेश में योगी सरकार ने मस्जिदों से अजान पर पाबंदी लगा दी है. हालांकि यह दावा बेबुनियाद है, यूपी सरकार की ओर से अजान पर किसी तरह की रोक नहीं लगाई गई है।\nAzaan is caution for Muslims to Offer prayers, due to Lockdown we are offering Namaz at homes. So, please don’t make another issue on Azaan, let’s fight together against Corona Virus and stop spreading communal virus. #AzaanBandNahiHogi pic.twitter.com/eipvhYavrm\nदरअसल सोशल मीडिया पर पूर्व राज्यसभा सांसद शाहिद सिद्दिकी समेत कई यूजर्स ने दावा किया है कि प्रदेश में अजान पर रोक लगा दी गई है. शाहिद ने ट्वीट किया, रमजान में अजान बहुत महत्वपूर्ण होती है. यह एक क्षेत्र विशेष के लोगों को सेहरी और इफ्तार के बारे में बताती है। इसे सुनकर ही लोग अपना रोजा तोड़ते हैं।\n— SRK Pathan (@Shahruk44490368) April 26, 2020\nभारत समेत पूरी दुनिया में कहीं पर भी अजान पर रोक नहीं लगाई गई है, फिर इसे यूपी में क्यों रोका गया है? शाहिद के अलावा कई अन्य यूजर्स ने भी इसे लेकर ट्वीट किए हैं. हालांकि सोशल मीडिया पर किए जा रहे ये दावे पूरी तरह से गलत हैं।\nजानकारी के मुताबिक, उत्तर प्रदेश में रमजान के दौरान मस्जिदों से अजान पर किसी तरह की कोई रोक नहीं लगाई गई है. हालांकि मस्जिदों में नमाज पढ़ने को लेकर जरूर रोक है. मस्जिद में सिर्फ नमाज़ पढाने वाले इमाम, अज़ान देने वाले मुअज़्ज़िन और मुतवल्ली संरक्षक को मिलकर केवल5लोग ही नमाज़ पढ़ सकते हैं।\nCategories फैक्ट चेक Tags Azan from Mosque, Ban Ki Ajan, Ramadan, Social Media, UP, Yogi Sarkar Post navigation


घर बैठे ऑनलाइन फोटो बेचकर पैसा कमाए- Online Photo Selling App 2022 | Web Gyan Hindi\nHome » Online Photo selling » घर बैठे ऑनलाइन फोटो बेचकर पैसा कमाए- Online Photo selling app 2022\nघर बैठे ऑनलाइन फोटो बेचकर पैसा कमाए- Online Photo selling app 2022\nऑनलाइन फोटो बेचकर पैसे कमाने के लिए क्या करना होगा ?\nऑनलाइन फोटो कौन खरीदता है और क्यों ?\nआपके द्वारा बेचीं गयी Photo का उपयोग कहाँ होता है ?\nकिस कैटोगरी Photo की ज्यादा Demand है ?\nOnline Photo selling app 2022- फोटो सेल करने की टॉप वैबसाइट।\nफोटो क्लिक करने के लिए जरूरी\nफोटो क्लिक करते समय किस बात का ध्यान रखे ?\nमोबाइल न हिलाये\nफोटो ज़ूम करके क्लिक न करें\nएडिटिंग App का प्रयोग करें\nआप भी कैसे – घर बैठे ऑनलाइन फोटो बेचकर पैसा कमाए\nनमस्कार दोस्तों, हमारे ब्लॉग वेब ज्ञान हिन्दी पर आपका स्वागत है, आज के इस पोस्ट में ” घर बैठे ऑनलाइन फोटो बेचकर पैसा कमाए – Online Photo selling app 2022 ” के बारे में बताने वाला हूँ ! जिससे आप भी बिना पूंजी और मेंहनत किए पैसे आते रहे !\nदोस्तों, आज के समय में हमलोग अच्छे तरीके से जान चुके हैं कि Passive Income कितना जरुरी है लोगों के लिए, इस करोना काल में लाखों लोगो ने अपनी नौकरी से हाथ धोकर बैठे हैं !\nआप अपने आस-पास जरूर देखें होंगे जो लोग के पास पैसिव इनकम के सोर्स तैयार थे सिर्फ उन्ही को कमाई होती रही, बाकि सभी lockdown की मार झेल रहे थे ! तो इसीलिए अगर आप भी कुछ इनकम सोर्स तैयार करना चाहते इस पोस्ट को पूरा पढ़े और जरूरतमंद लोगों तक पहुँचाए !\nऑनलाइन फोटो बेचकर पैसे कमाने के लिए आपको अपने मोबाइल अथवा कैमरा की मदद से फोटो क्लिक करनी है तथा इंटरनेट पर अनेक ऐसी वैबसाइट है जहां पर दुनियाँ के बड़े बड़े फॉटोग्राफर अपनी फोटो बेचते है। आपको भी उसी प्रकार से खुद के द्वारा क्लिक की हुई फोटो को इन प्लैटफ़ार्म पर जाकर अपलोड करना होगा !\nसबसे पहले आपके द्वारा क्लिक की गई अच्छी Quality की Photos को स्टोर करना है। फिर उसके बाद आपको इंटरनेट पर कुछ Famous Photo Selling Websites को सर्च करना है और उसपर अपना एक Contributor Account बनाना है !\nContributor Account बना लेने के बाद आपको अपनी Profile अच्छे से कम्पलीट कर लेना है। उसके बाद आपको आपकी क्लिक की गई फोटोज को अपलोड करना है और आपको फोटोज के साथ यह जानकारी भी लिखना है कि आप उस फोटो को कितनी कीमत में बेचना चाहते है।\nअब अगर कोई Website पर आ कर आपकी फोटो को पसंद करता है, और उसे खरीद लेता है, तो वह वेबसाइट आपकी फोटो बिकवाने का कुछ % का कमीशन अपने पास रख लेती है बाकि का पूरा अमाउंट आपको दे देती है।\nअगर आपकी फोटो की Quality अच्छी है तो आप उस फोटो को $1 से $1000 तक की कीमत में बेच सकते है जो की एक अच्छी खासी रकम होती है। वह फोटो बिकते रहेगी तो आपको उसके पैसे मिलते रहेंगे।\nऑनलाइन फ़ोटो की मांग दिन पर दिन बढ़ती जा रही है, वैसे तो गूगल पर हर तरह की फोटो फ्री में उपलब्ध है जहाँ से लोग फ्री में फोटो डाउनलोड करके उपयोग में ला रहें है, लेकिन कॉपीराइट के वजह से लोग सभी जगह उसका इस्तेमाल नहीं कर सकते हैं ! google पर जो image होती है उनमे से ज्यादा तर copyright होती है, मतलब हम अगर उनको उपयोग करते है तो हम पर case भी हो सकता है.\nउन्हें पर्सनल या कमर्शियल उपयोग के लिए कॉपीराइट फ्री इमेज की आवश्यकता होती है और कॉपीराइट फोटो किसी Stock Image Company से खरीदना पड़ता है !\nआपके द्वारा बेची गई फोटो को Stock Image Company से अनेक लोग अपनी विडियो, Ads , किसी प्रमोशन के लिए फोटो को डाउनलोड करता है। अगर कोई आपकी फोटो को बिज़नस के लिए कमर्शियल रूप में इस्तेमाल करना चाहता है और आपकी फोटो ग्राहक को पसंद आती है तो वह उस फोटो को खरीदेगा जिसके बदले में आपको कमाई होगी।\nRead More : 16 Non-Stop Passive Income Ideas in Hindi पैसिव इनकम से पैसे कमाने के 16 नॉन-स्टॉप जुगाड़\nआपके द्वारा बेचीं गयी Photo का उपयोग Marketing या Advertising में, Business Work में, Editorial Works में, Designing Works में होता है !\nअगर आपके द्वारा अच्छी Quality की Photo अपलोड की गयी है, तो फोटो किसी न किसी को पसंद जरूर आएगी और कभी न कभी जरूर बिकेगी ! लेकिन वहीं मार्केट को ध्यान में रखते हुए कुछ निश्चित Type के Image का Collection बनाया जाये तो, उनकी Demand ज्यादा होती है।\nसाधारण फोटो : किसी भी देश, धर्म, समुदाय के बच्चे, बूढ़े, जवानों की हँसते, रोते, नांचते, गाते, खाते, घूमते लगभग सभी प्रकार Activity करते हुऐ अलग- अलग परिधान की Online Photo Selling हो जाती है।\nकाम-काज : लगभग सभी व्यवसाय Office Work , Field Work, बढ़ई, लोहार, Painter Sweeper आदि में कार्य करते हुए लोंगो की फोटो की Demand है।\nखाना-पीना : सभी प्रकार के व्यंजन की पकाते हुए, परोसते हुए, परोसा हुआ, खाते हुए, तरह-तरह के भोजन या खाने-पीने की चीज़ सब की Demand है।\nमशीन या उपकरण : आटा चक्की ,मसाला चक्की, Rice Mill, Gear, हथोड़ा, आरी, Screw, Bolt आदि सब की Demand है। लेकिन फोटो में बनाने वाली Company का Brand Name नहीं दिखना चाहिए।\nबिल्डिंग : किसी भी Building या City की Demand है। (But No Brand Name of Owner)\nप्राकृतिक सौन्दर्य : पर्वत, नदी, झरने, फूल, बगीचा, मैदान, पशु, पक्छी, कीड़े, मछली सब की Demand है।\nऐतिहासिक : ऐतिहासिक इमारतें, मंदिर, मस्जिद, चर्च ,गुरुद्वारा आदि के Photos की बहुत ज्यादा Demand रहती है।\nआइए जानें – घर बैठे ऑनलाइन फोटो बेचकर पैसा कमाए, वेबसाइट के बारें जानकारी चाहते हैं,\nहमने परफेक्ट फोटो क्लिक करना तो सीख लिया परंतु अब उस फोटो को हम किस प्लैटफ़ार्म पर बेच सकते है, इसके बारे में जानते है।\nइंटरनेट पर अनेक ऐसी फोटो सेल [Photo Selling Website] करने वाली वैबसाइट है जहां पर आप अपनी क्लिक की हुई इमेज को बेच सकते है। लेकिन ये4वेबसाइट सबसे ज्यादा पॉपुलर है !\nआप अपनी Photos को Adobe Stock, Images Bazaar, Alamy और Shutterstock और इनकी तरह अन्य Websites पर बेच सकते है।\nऑनलाइन फोटो बेचने के बाजार में इस साइट का अपना अलग ही स्थान है। जहां नए फोटोग्राफर जिनको कम Experience है उनके द्वारा सबसे ज्यादा इसी साइट पर अपनी इमेज सेल करते हैं।\nइसके अलावा भी इंटरनेट पर अनेक ऐसी वैबसाइट है जैसे Fotomoto, Pixels, Pixabay जहां आप अपना Contributor Account बनाकर अपनी क्लिक की हुई Origenal Imges बेचकर अच्छा पैसा कमा सकते है।\nघर बैठे ऑनलाइन फोटो बेचकर पैसा कमाए\nआपके पास अच्छी Photos क्लिक करने के लिए एक DSLR कैमरा नहीं है, तो में आपको यह बता दूँ की यह जरुरी नहीं है कि अच्छी Photos क्लिक करने के लिए आपके पास एक अच्छा DSLR कैमरा होना चाहिए।\nआजकल हम लोग जो SmartPhone (मोबाइल) खरीदते है उसमे अच्छी क्वालिटी के कैमरे आते है और उसी के साथ आपको उसमे कई सारे फीचर्स भी मिलते है, जैसे – Portrait, Blur, AutoFocus, Filter, आदि। तो आप शुरुआत में अपने मोबाइल से अच्छी Photos क्लिक कर के बेच सकते है।\nअगर आप अपने मोबाइल से अच्छी Photos क्लिक करना चाहते है तो आपको इसमें एक छोटा सा इन्वेस्टमेंट करना पड़ेगा। मतलब आपको अपने मोबाइल के लिए एक Lens और एक Tripod खरीदना पड़ेगा ! जिससे आपकी Photos अच्छी क्वालिटी में क्लिक होंगी।\nयह दोनों चीज़े लगभग 700 से 1000 रुपये में आपको मार्किट में या ऑनलाइन शॉपिंग साइट्स पर आसानी से मिल जाएगी। अगर आप इन दोनों चीज़ो का उपयोग करके मोबाइल से फोटो क्लिक करते है तो यकीन मानिये आपको इसकी क्वालिटी और कैमरे की फोटो की क्वालिटी में ज्यादा अंतर नहीं दिखेगा।\nअगर आप ऑनलाइन फोटो सेल करना चाहते है तो आपको बता दूँ की आपकी फोटो की जितनी ज्यादा क्वालिटी होगी, आपकी इमेज के उतना ज्यादा सेल होने के चांस होगे।\nमोबाइल फोन अक्सर पोर्ट्रेट मोड में ही रहता है इसलिए हम लैंडस्केप भी ऐसे ही क्लिक कर लेते हैं। बेहतर है अगर आप लैंडस्केप और पोर्ट्रेट दोनों मोड से शॉट ले। लैंडस्केप मोड से आपको ज्यादा width मिलती है और पोर्ट्रेट मोड से hight\nअपने कैमरा को समझे, देखें कि यह किस लाइट में किस तरह काम करता है। जितना ज्यादा आप इसे समझते जायँगे आपकी फ़ोटो उतनी ही अच्छी होती चली जायँगी। फोटोग्राफी में समय देना अत्यावश्यक है।\nअगर आप इन टिप्स को ध्यान में रखकर कोई इमेज क्लिक करते है तो आपकी फोटो का ऑनलाइन सेल होने के चांस 10 प्रतिशत से लेकर 15 प्रतिशत तक बढ़ जाते है\nअच्छी एडिटिंग और एडिटिंग App का प्रयोग करें। आप एक साधारण से फ़ोटो को एडिटिंग के द्वारा शानदार बना सकते हैं। कोशिश करें जितना हो सके नेचुरल कलर एडिटिंग करें।\nRead More : 10 ऐसे बिजनेस आइडिया जो गाँव से शुरू कर सकते\nतो दोस्तों इस लेख में इतना ही, आशा करता हूँ की इस पोस्ट से आपको कुछ नई बात का पता चला हो,\nमैंने कोशिस किया आपको ये बताने की आप भी कैसे – घर बैठे ऑनलाइन फोटो बेचकर पैसा कमाए, इसके लिए कौन सबसे बढ़िया Online Photo selling app 2021 प्लेटफार्म होगी !\nअब आप भी शुरू कीजिए ये काम और पैसिव इनकम जेनेरेट कीजिए। जिससे लाइफटाइम पैसे आते रहें !\nइस आर्टिकल को दोस्तों में शेयर करें और कॉमेंट बॉक्स में अपनी राय जरूर दें !\nTags:Online Photo sellingPhoto Bechen


Proper Exercise, Control with Balance Diet Hypertension - Gwalior News in Hindi - प्रॉपर एक्सरसाइज, बैलेंस डाइट से कंट्रोल होगा हायपरटेंशन | Patrika Hindi News\nHarish kushwah | Publish: May, 17 2019 08:17:27 PM (IST) Gwalior, Gwalior, Madhya Pradesh, India\nपुरानी कहावत है कि चिंता चिता के समान होती है। चिंता हमारे शरीर और मन दोनों को प्रभावित करती है। साथ ही कई बीमारियों को भी जन्म देती है। चिंता के कारण ही हायरपरटेंशन होता है।\nग्वालियर.पुरानी कहावत है कि चिंता चिता के समान होती है। चिंता हमारे शरीर और मन दोनों को प्रभावित करती है। साथ ही कई बीमारियों को भी जन्म देती है। चिंता के कारण ही हायरपरटेंशन होता है। बुजुर्गों में होने वाली यह बीमारी आज युवाओं से होते हुई बच्चों तक को अपनी चपेट में ले चुकी है, जिस कारण देश में हायपरटेंशन के मरीजों का ग्राफ पिछले पांच साल में काफी बढ़ा है। चिकित्सकों द्वारा बताए गए आंकड़ों के मुताबिक 60 साल की उम्र पार कर चुके 50 परसेंट लोग इस बीमारी की गिरफ्त में आ चुके हैं। 22 परसेंट युवा और7परसेंट बच्चे आज हायपरटेंशन डे की गिरफ्त में हैं। आज वर्ल्ड हायपरटेंशन डे है। हम आपको डॉक्टर द्वारा दी गई एडवाइज से परिचित करा रहे हैं, जो आपको इस बीमारी से दूर रखने में मददगार साबित होगी।\nहायपरटेंशन से दिल, किडनी और आंखों पर भी असर\nहार्ट स्पेशलिस्ट डॉ. पुनीत रस्तोगी ने बताया कि हायपरटेंशन का असर दिल पर भी पड़ता है। इससे दिल की कई बीमारियां होने की आशंका बढ़ जाती है। इसे साइलेंट किलर भी कहते हैं। हाई बीपी की शुरुआत का मतलब है, कई दूसरी बीमारियों को न्योता देना। लंबे समय तक हाइपरटेंशन रहने से शरीर के दूसरे अंगों जैसे दिल, किडनी और आंखों पर बुरा असर पड़ता है।\nहायपरटेंशन के लक्षण\nहायपरटेंशन में चक्कर आना, धमनियों में रक्त का दबाव बढ़ जाना, सिर दर्द की शिकायत शुरू होती है। इसके अलावा बेचैनी, थकान, अनिंद्रा, जल्दी गुस्सा आना शुरू हो जाता है। हाइपरटेंशन के कारण व्यक्ति शारीरिक एवं मानसिक रूप से परेशान हो जाता है।\nहरी सब्जियां, मौसमी फ ल, मेवे हैं फायदेमंद\nडॉ. एसपी पाटिल ने बताया हायपरटेंशन के पेशेंट को खाने में हरी सब्जियों और फ लों की मात्रा बढ़ानी चाहिए। खाने में लहसुन की मात्रा बढ़ाएं। धनिया, गोभी, नारियल का सेवन व शहद का प्रयोग फायदेमंद है। दूध में हल्दी और दालचीनी का प्रयोग करने से लाभ मिलता है। अखरोट, बादाम, अंजीर, किशमिश आदि मेवे सेहत के लिए अच्छे रहेंगे।\nये रहेगा फायदेमंद\nहायपरटेंशन से पीड़ित मरीज योग और अध्यात्म का सहारा ले सकते हैं। इसमें प्राणायाम, ध्यान, शवासन योग निद्रा, शशांकासन, पद्मासन, पवन मुक्तासन, कूर्मासन, मकरासन उपयोगी रहेंगे।\nइनको खतरा अधिक\nहायपरटेंशन होने में खानपान की भूमिका महत्वपूर्ण है। अमूमन ज्यादा नमक खाने वाले, नॉनवेज खाने वाले, शराब पीने वाले और ज्यादा तेल-मसाले खाने वालों पर हाई ब्लड प्रेशर का खतरा होता है।\nरेगुलर एक्सरसाइज और भरपूर आराम दोनों बेहद जरूरी हैं।\nहफ्ते में दो से तीन बार तेल से मालिश करना फ ायदेमंद है।\nअपने खाने में हरी सब्जियों और फ लों की मात्रा बढ़ाएं।\nऑयली चीजों, नॉनवेज और नशे के प्रयोग से बचें।\nडिब्बाबंद और बासी खाने से बचें।\nहार्ट स्पेशलिस्ट डॉ. दुष्यंत देव के अनुसार अनबैलेंस डाइट, मोटापा और बिगड़ी हुई लाइफस्टाइल की वजह से हाइपरटेंशन होता है। इसके लिए अपनी लाइफस्टाइल बदलें। प्रॉपर डाइट लें, कम खाएं और अच्छा खाएं। रोजाना व्यायाम करें। योग और मेडिटेशन करना न भूलें। हमेशा तनाव से दूर रहें।\nप्रमुख सचिव राजस्व एवं गुना कलेक्टर हाजिर हुए हाईकोर्ट में, जानिए क्या है मामला


Political parties are not ready for RTI Political parties are not ready for RTI\nराजनीतिक पार्टियाँ RTI का ‘जाल’ उड़ाने की फ़िराक़ में ! मीडिया को होश नहीं !\nग्राउंड रिपोर्ट Published\tOn : Thu 07th September 2017, 10:52 AM\nमीडिया विजिल का मकसद व्यापक जनहित के ऐसे मामले उजागर करना है, जिस पर मुख्यधारा के मीडिया का रवैया संदिग्ध है। वैकल्पिक मीडिया की जरूरत इसी के लिए है। फिलहाल देश की राजनीतिक पार्टियों पर केंद्रीय सूचना आयोग ने जबरदस्त शिकंजा कस रखा है। लेकिन ऐसे मामलों को मीडिया ने पूरी तरह ब्लैक आउट करके प्रकारांतर से राजनीतिक दलों को अनुचित लाभ पहुंचाया है। वरिष्ठ पत्रकार विष्णु राजगढ़िया बता रहे हैं कि पूरा मामला क्या है- संपादक\nलोकतंत्र में जनप्रतिनिधियों का पारदर्शी और जवाबदेह होना जरूरी है। कोई जनप्रतिनिधि या राजनीतिक दल इस जिम्मेवारी से नहीं बच सकता। केंद्रीय सूचना आयोग ने 18 अगस्त को एक अंतरिम फैसले में इस पर महत्वपूर्ण निर्देश दिया है। सूचना का अधिकार के अंतर्गत एक नागरिक के आवेदन पर आए इस निर्णय का हमारे लोकतंत्र पर गहरा असर होगा।\nएक नागरिक विष्णुदेव भंडारी ने भारत सरकार के सांख्यिकी एवं योजना विभाग से मधुबनी (बिहार) में सांसद मद के कामों की सूचना मांगी थी। मधुबनी लोकसभा क्षेत्र के भाजपा सांसद हुकुमदेव नारायण यादव हैं। सूचना नहीं मिली। प्रथम अपील का भी जवाब नहीं मिला। मामला केंद्रीय सूचना आयोग पहुंचा। केंद्रीय सूचना आयुक्त प्रो. एम. श्रीधर आचार्युलु ने इस पर अंतरिम आदेश में गहरे सवाल उठा दिये हैं। उन्होंने जनसूचना अधिकारी को सूचना देने का आदेश दिया है। प्रथम अपीलीय अधिकारी से भी निष्क्रियता का कारण पूछा है। इसके अलावा कुछ विशेष निर्देश के प्रमुख बिंदु इस प्रकार हैं-\nसांसद हुकुमदेव नारायण यादव के जनसूचना अधिकारी अथवा निजी सचिव या सहायक से सांसद मद के तहत अनुशंसित योजनाओं का विवरण मांगा गया है। इसमें योजनाओं के चयन अथवा निरस्त करने के मापदंड की सूचना तथा काम की प्रगति रिपोर्ट भी देने का निर्देश है।\nकेंद्रीय सूचना आयोग ने लोकसभा में भाजपा के मुख्य सचेतक अथवा नेता से पूछा है कि क्यों न भाजपा संसदीय दल को ‘लोक प्राधिकार‘ का दरजा दे दिया जाए। इस पर सात सितंबर तक पार्टी का विचार मांगा गया है।\n3. केंद्रीय सूचना आयोग ने कहा है कि देश में सरकार चला रही भाजपा ने पारदर्शिता और स्वच्छ शासन का वादा किया है। इसलिए भाजपा के सभी सांसद अपने क्षेत्रीय विकास मद के सभी काम के चयन के मापदंड, चयनित कायों की सूची तथा प्रगति की सूचना वेबसाइट के माध्यम से दें। इसे पार्टी के वेबसाइट अथवा प्रत्येक भाजपा सांसद के व्यक्तिगत वेबसाइट के माध्यम से सार्वजनिक किया जा सकता है। ऐसी सूचनाओं को लगातार अपडेट करने का भी निर्देश दिया गया है।\n4. केंद्रीय सूचना आयोग के इस आदेश में कहा गया है कि सैद्धांतिक तौर पर सभी विधानमंडल/संसदीय दल को ‘लोक प्राधिकार‘ समझा जाना चाहिए। आरटीआई एक्ट में ऐसा प्रावधान है। साथ ही, उन पर देश को सुशासन प्रदान करने का संवैधानिक दायित्व है। सभी विधायकां और सांसदों ने संविधान के अंतर्गत शपथ भी ली है। इसलिए उन्हें अपने सांसद निधि तथा विधायक निधि के कामों की सूचना स्वैच्छिक तौर पर सार्वजनिक करनी चाहिए. सूचना कानून की धारा चार के तहत ऐसा करना चाहिए।\n5. आयोग ने संसद तथा सभी राज्यों की विधानसभा में मौजूद सभी राजनीतिक दलों से भी उन्हें ‘लोक प्राधिकार‘ घोषित करने पर राय मांगी है। उनसे भी सूचनाओं की स्वैच्छिक घोषणा पर पूछा है।\n6. आयोग ने सामाजिक संगठनों तथा नागरिकों की भी राय मांगी है। विषय है- क्या सभी विधानमंडल और संसदीय दलों को सूचना कानून के दायरे में लाया जाए? इस पर7सितंबर तक madabhushisridhar@gov.inपर ई-मेल आमंत्रित है।\nकेंद्रीय सूचना आयोग के उक्त आदेश पर देश के आरटीआई कार्यकर्ताओं ने प्रसन्नता जाहिर की है। भोजन का अधिकार अभियान से जुड़े श्री बलराम के अनुसार विभिन्न राजनीतिक दलों के पास इस फैसले की प्रति भेजकर उन्हें सकारात्मक सुझाव भेजने का आग्रह करने की तैयारी की जा रही है।\nउल्लेखनीय है कि सूचना का अधिकार अधिनियम 2005 के अंतर्गत राजनीतिक दलों की पारदर्शिता का एक अन्य मामला नाजुक मुकाम पर है। केंद्रीय सूचना आयोग ने तीन जून 2013 को देश के छह राष्ट्रीय दलां को सूचना का अधिकार अधिनियम 2005 के अंतर्गत ‘लोक प्राधिकार‘ घोषित किया था. लेकिन यह आदेश चार साल बाद भी अब तक लागू नहीं हो पाया है। कांग्रेस, भाजपा, बसपा, एनसीपी, सीपीएम और सीपीआइ को लोक प्राधिकार के तौर पर सूचना देने के मामले की विशेष सुनवाई 16 से 18 अगस्त 2017 से रखी गई थी। लेकिन तकनीकी कारण से उसे स्थगित कर दिया गया।\nदेश के प्रमुख राजनीतिक दलों द्वारा सूचना कानून के प्रति ऐसा नकारात्मक रवैया हैरान करने वाला है। इस कानून का मकसद सभी संस्थाओं को पारदर्शी और जवाबदेह बनाना है। जीवन के सभी पहलुओं को सर्वाधिक प्रभावित करने वाले राजनीतिक दल भला इससे अलग कैसे रह सकते हैं? यह कैसे संभव है कि हम प्रशासनिक मशीनरी से ईमानदारी और उत्तरदायित्व की मांग करें, लेकिन राजनीतिक दलों को मनमानी की छूट दें? हमारा प्रतिनिधित्व करने के नाम पर हमारे वोट से इतनी ताकत लेने वाले राजनीतिक दल आखिर नागरिकों के प्रति जवाबदेह क्यों नहीं होना चाहते?\nयह एक भ्रम बनाया जा रहा है कि राजनीतिक दल सूचना का अधिकार अधिनियम 2005 के दायरे में नहीं आएंगे। फर्क सिर्फ इतना है कि कोई संस्था ‘लोक प्राधिकार‘ मानी जाएगी, अथवा प्राइवेट। अगर ‘लोक प्राधिकार‘ है, तो उसे अपने मुख्यालय में जनसूचना अधिकारी रखने होंगे। उससे सीधे सूचना ली जाएगी। अगर वह प्राइवेट है, तो उसे उसे नियंत्रित करने वाले सरकारी कार्यालय के माध्यम से सूचना ली जाएगी। इस कानून में सरकारी और प्राइवेट सभी संस्थाओं की सूचना देने का प्रावधान है। इसमें गोपनीय और व्यक्तिगत सूचना पर रोक भी है। किसी राजनीतिक दल को इसमें अलग से लाने की जरूरत नहीं। वे तो खुद ही पहले दिन से उसमें हैं। यह कानून भी खुद उन्हीं पार्टियों ने बनाया है। अब उसे नहीं मानना उनकी दादागीरी है। चुनाव आयोग और आयकर विभाग में चंदे की सूचना देते ही हैं। वही चीज कोई नागरिक भी मांगे तो क्या दिक्कत है?\nसूचना कानून पर वामदलों की भय-ग्रंथि भी समझ से परे है। इसके कारण वाम कार्यकर्ताओं के एक बड़े हिस्से ने आरटीआइ का सदुपयोग नहीं किया। उल्टे, सीपीआई और सीपीएम ने इसके दायरे में आने से बचने का प्रयास किया है। इसके कारण वामदलों ने इस कानून का लाभ उठाने का शानदार अवसर गंवा दिया। कांग्रेस, भाजपा, बसपा और एनसीपी जैसी सत्ता केंद्रित पार्टियों का आरटीआई से परहेज समझ में आता है। लेकिन सीपीएम और सीपीआई जैसी वामपंथी पार्टियों का के पास आम तौर पर छिपाने के लिए कुछ भी नहीं है।\nराजनीतिक दलों द्वारा केंद्रीय सूचना आयोग की उपेक्षा भी चिंताजनक है। चुनाव आयोग की ही तरह सूचना आयोग भी एक स्वायत्त संस्था है। चुनाव आयोग के हर आदेश को सभी पार्टियां तुरंत मानती हैं। गुजरात में राज्यसभा चुनाव में कांग्रेस के दो विधायकों का वोट रद्द करने का चुनाव आयोग का आदेश तत्काल लागू हो गया। इस आदेश का व्यापक प्रभाव पड़ा। लेकिन चुनाव आयोग के आगे थर-थर कांपने वाली पार्टियां सूचना आयोग को ठेंगा दिखा रही हैं। जबकि दोनों की वैधानिक स्थिति समान है। गत दिनों चुनाव आयुक्त ओपी रावत ने राजनीतिक दलों को खरी खोटी सुनाई। दिल्ली के एक कार्यक्रम में उन्होंने चुनाव जीतने के हथकंडों पर नेताओं की क्लास ली। सारे नेता भीगी बिल्ली बने सुनते रहे।\nइस प्रसंग में सामाजिक कार्यकर्ताओं का यह सुझाव स्वागतयोग्य है कि राजनीतिक दलों को चुनाव आयोग की ही तरह सूचना आयोग की भी स्वायत्त भूमिका का सम्मान करना चाहिए। शासन-प्रशासन के सभी अंगों में पारदर्शिता और जवाबदेही सुनिश्चित किये बगैर ‘न्यू इंडिया‘ बनाना असंभव है।\nइसलिए यह देखना दिलचस्प होगा कि केंद्रीय सूचना आयोग के 18 अगस्त के अंतरिम फैसले के आलोक में वामपंथी दल तथा अन्य पार्टियां अपने विचार भेजती हैं या नहीं। देश भर के सांसदों और विधायकों द्वारा अपने फंड की सूचना सार्वजनिक किये जाने पर भी नागरिकों की नजर रहेगी। इस कानून की प्रस्तावना में लोकतंत्र के नागरिकों को सूचनाओं से लैस करते हुए पारदर्शिता सुनिश्चित करने की बात कही गई है। इसका प्रथम दायित्व राजनीतिक दलों पर ही है।\nताज्जुब है कि राजनीतिक दलों द्वारा इस कर्त्तव्य के अनुपालन की निगरानी के अपने दायित्व से विमुख मीडिया ऐसे गंभीर विषयों की चर्चा तक नहीं करता।\nPrevious: ‘शर्मानाक ! गौरी लंकेश की हत्या पर जश्न मनाने वालों को फ़ॉलो करते हैं पीएम मोदी !’\nNext: एम्स ने पत्रकार ऋतु की जान तो बचा ली, लेकिन कॉरपोरेट गिद्धों से एम्स की जान कैसे बचेगी ?


किसी भी उम्र में आबादी का आधा महिलाएं लगातार आकर्षण के रहस्यों की तलाश में हैं\nकुछ लोग मानते हैं कि स्त्रैण कैसे बनें - उसकाविज्ञान की तरह जिसे आपको समझने की आवश्यकता है दूसरों को यकीन है कि आवश्यक गुण जो प्रश्न का उत्तर देते हैं - अधिक स्त्रैण कैसे बनते हैं - प्रत्येक महिला में प्रकृति द्वारा रखी जाती है और इसे अपने आप में खोजने के लिए आवश्यक है दूसरों को पूरी तरह से आश्वस्त है कि स्त्री और लैंगिक होने के तरीके हमेशा सभी महिलाओं में नहीं रखे जाते हैं और प्रकृति का एक दुर्लभ उपहार है। प्रत्येक राय के पास मौजूद होने का अधिकार है, क्योंकि वे अपने तरीके से सही हैं, क्योंकि महिला सार विरोधाभास से भरा है।\nस्त्री-पुरुष बनने के सवाल के उत्तर के लिए आप क्या सीख सकते हैं?\nस्त्रीत्व सभी से ऊपर है, एक व्यक्तिगत आकर्षण,और आकर्षक व्यक्ति की एक अपूरणीय क्षमता है - किसी भी व्यक्ति के साथ "सामान्य भाषा" खोजने की क्षमता। संचार कौशल को समझने के बाद, बयानबाजी सिखाने वाले पाठ्यक्रम, आजकल सभी महिलाओं के लिए प्रासंगिक हैं, हम आंशिक रूप से इस सवाल का जवाब देंगे कि स्त्रैण कैसे बनें\nस्वयं प्रस्तुति कौशल फार्म करने में सक्षम हैंजनता की राय हमें सीधे हमारे बारे में चाहिए जिस तरह से हम अपने आस-पास की दुनिया में खुद को पेश करते हैं, लोग हमें इस तरह महसूस करते हैं। स्त्रीत्व स्वाभाविक रूप से बहुमुखी और बहुमुखी है - बच्चे से रक्षात्मकता के लिए sorcerous आकर्षण। यह सही छवि का चयन करने के लिए महत्वपूर्ण है।\nस्त्रीत्व हमारे चिकनाई से उत्पन्न होती हैआंदोलनों, रानी के लिए अजीब स्थिति, साथ ही एक विशेष और शांत महिला गौरव अधिक स्त्रैण कैसे बनें, आप पुस्तकों में पढ़ सकते हैं और सलाह सुन सकते हैं, लेकिन वास्तव में पाया जा सकता है और वास्तव में हमारे ये गुण केवल तब होंगे जब हमारे शरीर उनके बारे में बात करना शुरू कर देंगे, क्योंकि यह झूठ बोलना नहीं जानता है\nमहिला ज्ञान पीढ़ी से पीढ़ी तक पारित किया जाता है।पीढ़ी, और सवाल का जवाब - एक स्त्री लड़की बनने के लिए - आपके सामने रहने वाली कई महिलाओं के जीवन-इतिहास में भी है, जो आप के आगे रहने वाले हैं। यह याद रखने योग्य है कि स्त्रीत्व महिला छवि की एक प्राकृतिक और दैनिक भरना है, जिससे आपको दैनिक आधार पर "अपनी पीठ" रखने के लिए बाध्य किया जा सकता है। कैसे एक स्त्री की लड़की बनने के लिए, बिना नियमित प्रयास, आत्म-अनुशासन और अपने आप पर नियंत्रण के बिना भीतरी सुंदरता से भरा।\nसवाल का उत्तर देने के लिए किस गुणों का खुलासा किया जाना चाहिए - कैसे अधिक महिला बनने के लिए?\nस्त्रीत्व जानें हमेशा नहीं होता हैआवश्यकता। कभी-कभी यह आवश्यक है कि आवश्यक गुणों को स्वयं प्रकट होने दें। लारिसा रेनार्ड हमें सिखाती है कि स्त्रीत्व के इस तरह के घटकों के रूप में खुद को मालकिन, गर्ल, रानी और मालकिन की स्थिति के रूप में खुद को खोजने के लिए।\nमकान मालकिन आसानी से कोई भी कर सकती हैघर, वह खाना पकाने के रहस्यों को जानता है और यह समझता है कि यह उन आधारों पर है जो परिवार को रखा जाता है। लड़की को सात्विकता और अनावश्यकता है वह दुनिया को देखती है, उसकी आँखों को चौड़ी कर रही है, और खुले तौर पर उसकी भावनाओं को दिखा रहा है रानी किसी भी बातचीत का समर्थन करने में सक्षम है, मन पर हावी रही है, प्रशंसा करता है और खुद को प्यार करने की इजाजत देता है। वह शारीरिक मज़ा में पुरुषों के लिए पहुंच से बाहर है। इसके विपरीत, मालकिन, बंद शयनकक्ष दरवाजे के पीछे एक अच्छी टोन और नैतिकता के सभी विचारों को पूरी तरह से भूल कर पाती है, क्योंकि यह उसका क्षेत्र है। सूचीबद्ध राज्यों की सभी संभावनाओं का उपयोग करते समय स्त्रीत्व को अपनी संपूर्णता में प्रकट करने के लिए काफी संभव है।\nनारीवाद केवल स्थिति के तहत प्रकट होता हैअपने आप से भरा स्वीकृति यह है के रूप में। एक महत्वपूर्ण कदम अनुमति देने के लिए, के रूप में इन गुणों नम्रता के साथ हमें भरने, की समझ और चिकनी के साथ, पर रोक लगाने के लिए पूरी तरह से रहते हैं, खुद को खेलने की अनुमति के बिना है।\nमनोवैज्ञानिक आत्मविश्वास से घोषणा करते हैं कि हम में से प्रत्येक को प्रकृति द्वारा स्त्रीत्व के साथ पुरस्कृत किया गया है, लेकिन हर एक अलग तरीके से।\nस्त्री और वांछनीय कैसे बनें? महिलाओं की\nविक्टोरिया रोमान्ट्स ने प्लास्टिक के सामने कैसे देखा\nलोचदार बैंड के साथ हेयर स्टाइल - बनने का एक आसान तरीका\nकैसे एक महिला बनने के लिए, सम्मान जीत


अवनी नाम का अर्थ, Avni Meaning In Hindi, राशि, पर्सनालिटी, प्यार, विवाह, करियर, शुभ, अवनी मीनिंग इन हिंदी, Avni Naam Ka Arth, Avni Name Meaning In Hindi, अवनी का फुल फॉर्म, अवनी का अर्थ हिंदी में, अवनी का अर्थ - The Public\nअवनी नाम का अर्थ, Avni Meaning In Hindi, राशि, पर्सनालिटी, प्यार, विवाह, करियर, शुभ, अवनी मीनिंग इन हिंदी, Avni Naam Ka Arth, Avni Name Meaning In Hindi, अवनी का फुल फॉर्म, अवनी का अर्थ हिंदी में, अवनी का अर्थ\nअवनी नाम का अर्थ, Avni Ka Matlab\n1- नाम ( Name ) – अवनी Avni\n2- अवनी का अर्थ ( Meaning )- पृथ्वी, ईश्वर का अंश, धरती, भूमि, मिट्टी, भू, संसार\n10- भाग्यशाली अंक ( Lucky Numbers ) – 2, 7, 9, 11, 17, 21\n14-अवनी नाम के व्यक्ति की ताकत और कमजोरी ( Strengths and Weaknesses)-\n15-अवनी नाम की दोस्ती, प्यार और विवाह के लिए अनुकूलता –\n16-अवनी नाम का संक्षिप्तीकरण, AVNI\n*V- Versatility बहुमुखी प्रतिभा\n*N- Naïve निष्कपट, सरल हृदय\n20- कार्य क्षेत्र जो आपके लिये अच्छे है ( Professional Fields ) –शिक्षा, लेखा करियर, कानूनी करियर, चिकित्सा पेशेवर, बैंकिंग, शासकीय नौकरी\n21- अवनी नाम पर्सनालिटी, अवनी नाम के व्यक्ति का व्यक्तित्व ( Personality) – आप एक स्वाभाविक नेता हैं, स्वतंत्र और व्यक्तिवादी हैं. आप अत्यंत महत्वाकांक्षी, मौलिक और साहसी हैं. आप आत्मनिर्भर, आत्मविश्वासी और ऊर्जावान हैं. आप किसी भी काम को करने के लिए नए और अप्रमाणित तरीके अपनाती हैं. जिनका नाम अवनी है उनकी राशि मेष होती है. मेष राशि से जुड़ी अवनी नाम की लड़कियों को जरूरतमंद लोगों की मदद करना अच्छा लगता है. ये घुमक्कड़ होती हैं. इन्हें नई नई जगह जाना और नए नए लोगों से मिलना अच्छा लगता है. इस नाम की लड़कियां हमेशा हर चीज के बारे जानने की इच्छा रखती हैं. साहसी होने के कारण अवनी नाम की लड़कियां जोखिम लेने से कतराती नहीं हैं. जिन लड़कियों का नाम अवनी है, वे हर तरह के कार्यों को करने के लिए हमेशा तैयार रहते हैं. ये चुनौतियों को खुशी से स्वीकार करती हैं. अवनी नाम की लड़कियां जल्दी जिद्द पकड़ लेती हैं और ये काफी अभिमानी भी होती हैं. भारतीय ज्योतिष के अनुसार अवनी नाम की महिलाएं रचनात्मक होती हैं. ये अपने रचनात्मक कार्यों के प्रति बहुत भावुक भी हैं. उन्हें पेंटिंग, कविता लिखना, गायन और इस तरह की चीजों जैसे रचनात्मक कार्यों से अपना समय बिताना पसंद है. यदि वे अपने पेशेवर क्षेत्र के रूप में किसी रचनात्मक क्षेत्र का चयन करती हैं तो उन्हें अत्यधिक सफलता मिलेगी. वे तेज दिमाग वाली हैं. कार्यों के प्रति दृढ़ संकल्प उन्हें अपने मार्ग में सफलता पाने में मदद करते हैं. उन्हें पर्याप्त अवसर मिलेंगे और इन अवसरों के माध्यम से वे अपने जीवन को अपने तरीके से विकसित करेंगी. यह नाम इन महिलाओं को स्वभाव से प्यारा और देखभाल करने वाला बनाता है. उनका होनहार स्वभाव दूसरों को उनकी ओर आकर्षित करता है. उनका होनहार स्वभाव कभी-कभी उन्हें उनके काम और निर्णय के प्रति जिद्दी भी बनाता है. वे अपने मित्र मंडली के बीच लोकप्रिय हैं. उनके अच्छे कर्म और मनभावन स्वभाव उन्हें लोकप्रियता हासिल करने में मदद करेंगे. वैदिक ज्योतिष के अनुसार ये महिलाएं अपने बुजुर्गों और वरिष्ठों के प्रति बहुत अधिक जिम्मेदार हैं. वे बड़े बड़े सपने देखने वाली हैं. वे वास्तव में अपने लक्ष्यों और सपनों पर केंद्रित हैं. एक संभावना है कि इस प्रकार की प्रकृति उन्हें आत्म-केंद्रित कर देती है. कभी-कभी यह देखा गया है कि वे अचानक निर्णय लेती हैं और इससे उनके आसपास के लोगों को नुकसान हो पहुंचता है. लेकिन वे दिल से दयालु और सच्ची हैं. वे भविष्य की विचारक हैं. वे हमेशा भविष्य के लिए अपने पैसे बचाने के बारे में सोचती हैं. वे इस मामले में सुरक्षित तरीके से रहना पसंद करते हैं. इसलिए इस मामले में एक उच्च संभावना है कि वे अपना पैसा अनावश्यक रूप से खर्च करना पसंद नहीं करती हैं.


अनूप सेठी: असावधान भाषा की सांस्कृतिक ठेस\nवि‍भूति नाराण राय - ज्ञानोदय विवाद पर प्रसिद्ध चित्रकार और कथाकार प्रभु जोशी का आलेख\nसुपरिचित कथाकार और सम्प्रति महात्मा गांधी अन्तरराष्ट्रीय विश्वविद्यालय के कुलपति श्री विभूतिनारायण राय ने ज्ञानपीठ से प्रकाशित होने वाली पत्रिका 'नया ज्ञानोदय' के 'सुपर बेवफाई' विशेषांक में प्रकाशित एक साक्षात्कार में 'समकालीन स्त्री विमर्श' के केन्द्र में चल रही 'वैचारिकी' पर अपनी समझ को बेबाकी से प्रकट करने के लोभग्रस्त उत्साह में टिप्पणी करते हुए यह कह डाला कि लेखिकाओं का एक ऐसा वर्ग है, जो अपने आपको बड़ा 'छिनाल' साबित करने में लगा हुआ है। कदाचित् यह टिप्पणी उन्होंने कुछेक हिन्दी लेखिकाओं द्वारा लिखी गई 'आत्म कथात्मक' पुस्तकों को ध्यान में रख कर ही की होगी। क्योंकि, आगे चल कर उन्होंने कथन को और अधिक युक्ति-युक्त बनाने के लिए यह भी जोड़ा कि यदि उनके उस 'रचे हुए' को 'कितने बिस्तरों में कितनी बार' जैसा शीर्षक दे दिया जाता, तो कदाचित् और अधिक संप्रेष्य समुच्चय बनता।\nबहरहाल, इसको लेकर दो तीन दिनों तक 'प्रिण्ट' और 'इलेक्ट्रॉनिक' दोनों ही मीडिया में बड़ा बवण्डर खड़ा हो गया। देश और राजधानी गर्मा उठे। भाषा कलंक की थी नतीजतन ये तो होना ही था। लेकिन, हिन्दी भाषा-भाषी समाज में यह वक्तव्य अब चौंकाने वाला नहीं रह जाना चाहिए और ना ही इस शब्दावलि से अब कोई अतिरिक्त 'सांस्कृतिक-ठेस' नहीं लगना चाहिए। क्योंकि, 'कल्चर-शॉक' का वह कालखण्ड लगभग अब गुजर चुका है। हम सांस्कृतिक-अवसाद से बाहर आ रहे हैं। अब फूहड़ता के लिए भूख बढ़ी है।\nउत्तर औपनिवेश समय ने हमारी भाषा के 'सांस्कृतिक स्वरूप' को इतना निर्मम और अराजक होकर तोड़ा है कि 'सम्पट' ही नहीं बैठ पा रही है कि कहां, कब क्या और कौन-सा शब्द बात को 'हिट' बनाने की भूमिका में आ जायेगा। हमारे टेलिविजन चैनलों पर चलने वाले 'मनोरंजन के कारोबार' में भाषा की ऐसी ही फूहड़ता की जी-जान से प्राण-प्रतिष्ठा की जा रही है। वही सबसे ज्यादा बेची जा रही है। 'भीड़ू', 'भड़वे', 'कमीने', बास्टर्ड और 'इडियट' शब्द 'नितान्त' 'स्वागत योग्य' बन गये हैं। 'इश्क-कमीने' शीर्षक से फिल्म चलती है और वह सबसे ज्यादा 'हिट' सिध्द होती है। संवादों में गालियां संवाद का कारगर हिस्सा बनकर शामिल हो रही हैं। 'भैन्चो(द)' को 'रैन्चो' की ध्वनि-साम्य में बदल कर फिल्मों में चलाया जा रहा है। 'अब एफ.एम. में आर.जे. कान में डंडा करता है।' यह गाली का भाषा में चालाकी से किया गया नया प्रक्षालन है। इसलिए 'छिनाल' या 'छिनाले' शब्द से हिन्दी बोलने वालों के बीच तह-ओ-बाल मच जाये, यह क्वचित अतार्किक जान पड़ता है। क्योंकि मोबाइल के एस.एम.एस. में 'चुड़ैल' शब्द रोमन लिपि में बदलने पर ज्यादा बड़ी यौन केन्द्रित अपशब्द का काम करने लगता है। कहना चाहिए कि इस 'विस्मृति' के दौर में 'भाषा की भद्रता' को अभद्र मसखरी में बदल जा रहा है, वहां ऐसे शब्दों को लेकर 'बहस' हमें यह याद दिलाती है कि आखिर हम कितने दु-मुंहे और निर्लज्ज हैं कि एक ओर जहां हम खुद आगे रह कर 'स्लैंग' की शब्दावलि के लिए हमारे जीवन में फिल्म तथा मीडिया द्वारा संस्थागत रूप से जगह बनाने का काम कर रहे हैं, तो फिर अचानक इस फूहड़ता पर आपत्तियां क्यों आती हैं ?\nचौंकाता केवल यह है कि एक सुपरिचित लेखक अपने वक्तव्य में ऐसी असावधानी का शिकार कैसे हो जाता है ? दरअस्ल, वह कहना यही चाहता था कि आज के लेखन में यौन-संबंधों की बहुलता स्त्री के साहस का 'अलंकरण' बन गया है। विवाहेत्तर संबंधों की विपुलता का बढ़-चढ़ कर बखान 'स्त्री की स्वतंत्रता' का प्रमाणीकरण बनने लगा है। यह कुछ नहीं सिर्फ केलि-कला का नया और खुला अभ्यास है, जो शताब्दियों पहले 'खो' दिये गये या 'छीन' लिये गए, 'देह के स्वामित्व' को लौटा रहा है। यह दाम्पत्य की परम्परा के पास 'रेहन' रख दिये को छुड़ा लेना है। वह 'लीगलाइज्ड प्रॉस्टीटयूशन' से बाहर आ रही है। यह वहां मरने और मरते रहने की विवशता के बाहर जीने की तमन्ना' है। विपरीत रति दैहिकता की शिश्न केन्द्रितता से प्रतिशोध का प्रदर्शन बन रही है। परिवर्तित परिवेश में उसकी यह 'प्रीतिकर' पर्फार्मेंस है।\nजब वह कह रही है तो सही कह रही है कि पुरूष ईष्या से भर गया है, क्योंकि जो पहले 'पुरूष' (पर-स्त्री गमन) कर सकता था, अब उसे वह कर रही है 'पर-पुरूष गमन'। उसमें उसे प्रतिशोध की तुष्टि और उसका आनंद हासिल हो रहा है। वह इस सुख पर न्यौछावर होना चाहती है। अपने शयनकक्ष के 'कृत्य' को साहित्य में उसके 'कृतीत्व' की तरह स्वीकारे जाने की जिद कर रही है। उसकी आलोचना, अवमानना न बने, इसका अदम्य आग्रह है। पेरिस हिल्टन ने अपने पुरूष मित्र के साथ शयन में की गई 'केलि-कथा' को 'दृश्य भाषा' में रखकर सबके लिए सुलभ बना दिया। भारतीय विदूषी पीछे क्यों रहे ? अत: वह शब्द में रख रही है। यह उसके साहस के अनुरूप एक संभव जल-सुलभीकरण है। 'निजता' के 'स्याह' के 'सार्वजनीकरण' का श्वेत-पत्र है। शयन कक्ष का ऐन्द्रिक सुख भाषा में अभिव्यक्त होकर 'बहुजन सुखाय' में बदल गया है।\nहालांकि, इस पर अलग से विस्तार और गंभीरता से बात की जा सकती है। क्योंकि इन दिनों हिन्दी साहित्य में स्त्री-पुरुष संबंधों में 'एकनिष्ठा' को स्त्री का शोषण 'माना' और 'बताया' जाने लगा है। खासकर हिन्दी कथा साहित्य में तो यह हो गया ही है कि निष्ठा की बिदाई सामाजिक जीवन से पहले साहित्य में हो गई है। जो अब सराहना बटोर रही है।\nकविता में भी है कि 'उत्तर आधुनिक बेटी', अपनी मां को दूसरे प्रेमी के लिए कांच के सामने श्रृंगार करते देखती है तो प्रसन्नता से भर उठती है। मां के इस आचरण पर यह एक मुग्ध पुत्री है। उसे मां के एक 'अन्य पुरूष' से होने वाले संबंध पर आपत्ति नहीं है। बल्कि वह आह्लादित है। ऐसी कविता सामाजिक जीवन में एक 'नई स्त्री की खोज' बन रही है तो दूसरी तरफ कथा साहित्य में 'निष्ठा' एक घिसा हुआ शब्द हो चुका है। निष्ठा से बंधी स्त्री को 'मॉरल फोबिया' से ग्रस्त स्त्री का दर्जा दे दिया जाता है। याद दिलाना चाहूंगा, यौन संबंधों की बहुलता को शौर्य बनाने की युक्ति का सबसे बड़ा टेलिजेनिक प्रमाण था, कार्यक्रम 'सच का सामना'। जिसमें मूलत: 'सेक्स' को लेकर अंतरंग को अनावृत करने वाले सवाल किये जाते थे और जिसने विवाहेत्तर यौन संबंधों की बहुलता का बखान कर दिया, वह पुरस्कार के प्राप्त करने का सबसे 'योग्य दावेदार' बन जाता था। कार्यक्रम में बाजार में माल बेचने के लिए नियुक्त 'एंकर' की ललकार उठती-डोण्ट हेजिटेट! यू आर विक्टिम ऑफ मॉरल फोबिया। कम आउट ऑफ दिस पिट। अर्थात् आ, तू आ, लिहाज और शर्म जैसे वासांसी जीर्णानि फेंककर धड़धड़ाती आ। हम दर्शक को तेरे शयन कक्ष के एकांत को 'अनेकांत' बना रहे हैं। तू 'सच का सामना कर'। दुर्भाग्य से टुच्चे और कुण्ठित लोगों ने इस कार्यक्रम को आखिर बंद करवा के दम लिया। दुर्भाग्यवश इसमें भारत की संसद भी शामिल हो गई। परिणामस्वरूप मुक्ति के दरवाजे की तरफ की दौड़ स्थगित हो गई।\nबहरहाल, इसी तरह के घसड़-फसड़ समय को जाक्स देरिदा ने कहा है, 'टाइम फ्रैक्चर्ड एण्ड टाइम डिसज्वाइण्टेड'। यानी चीजें ही नहीं, भाषा और समाज टूट कर कहीं से भी जुड़ गया है। भाषा से भूगोल को, भूगोल को भूखे से और भूखे का भगवान से भिड़ा दिया जाता है। इसे ही 'पेश्टिच' कहते हैं। मसलन, अगरबत्ती के पैकेट पर अब अर्ध्दनिवर्सन स्त्री, 'देह के चरम आनंद' की चेहरे पर अभिव्यक्ति देती हुई बरामद हो जाती है। अब अगरबत्ती के पैकेट और कण्डोम के पैकेट का एक ही नाम है 'फीलिंग्स'। बहुत मुमकिन है कि एक दिन कहीं सिंदूर बेचने की किसी दूकान का दरवाजा देह-व्यापार की इमारत में खुल जाये। पहले मंदिर जाने के बहाने से प्रेमी से मिला जाता था, लेकिन अब मंदिर प्रेम के लिए सर्वथा उपयुक्त और सुरक्षित जगह है। वहां हनुमानियों को अपने इष्ट के चेहरे से ज्यादा लो-वेस्ट जींस में झुक कर शीष नवाती युवतियों के 'पृष्ठ-दर्शन' ज्यादा होते हैं। कहने का अर्थ एक नया सांस्कृतिक घसड़-फसड़ (हमबग) चल रहा है, जिसमें बाजार एक 'महामिक्सर' की तरह है, जो सबको फेंट कर 'एकमेक' कर रहा है। अब शयनकक्ष चौराहे पर है। और बकौल फिल्म लेखक, गुलजार के 'बाजार घर' में घुस गया है। समाज में एक नया 'पारदर्शीपन' गढ़ा जा रहा है, जिसमें भीतर का सब कुछ बाहर दिखायी दे रहा है और नई पीढ़ी उसकी तरफ अतृप्त प्यास के साथ दौड़ रही है और अधेड़ पीढ़ी 'सांस्कृतिक अवसाद' में गूंगी हो गई है। उसकी घिग्घी बंध गयी है। और, शायद सबसे बड़ी घिग्घी 'भाषा के भदेसपन पर बंधी हुई है। अंतरंग को 'बहिरंग' बनाती भाषा के चलते ही, लम्पट-मुहावरे अभिव्यक्ति का आधार बन रहे हैं। और इस पर सबसे ज्यादा सांस्कृतिक ठेस हमारी उस भद्र मध्यमवर्गीय चेतना को लग रही है, जो कभी-कभी मीडिया अपने आर्थिक हित में जागृत कर लेता है। मसला टी.आर.पी. का बन जाता है। अगर मोबाइल पर युवाओं के बीच की बात को लिखित रूप में प्रस्तुत कर दिया जाये तो हम जान सकते हैं कि भाषा खुद अपने कपड़े बदल रही है। उसे कुछ 'ज्ञान के अत्यधिक मारे लोग' भाषा की 'फ्रेश लिग्विंस्टिक लाइफ' कह रहे हैं। लेकिन, संबंधों को लम्पट भाषा के मुहावरे में व्यक्त किया जा रहा है। ऐसी भाषा के लिए मोबाइल एक तकनीकी आश्रय है। प्रणय निवेदन के दिन लद गये। प्रस्ताव पुराना हो चुका। प्लास्टिक-सेक्चुअल्टी के युग में अब स्पष्ट डिमाण्ड है : 'बेबी, आय वाण्ट टू रॉक योर साफ्ट स्पॉट'। गर्ल्स होस्टलों में 'डोण्ट टेल इट टू योर मॉम' जैसी पोर्न फिल्म सर्वाधिक पापुलर है, जिसमें मां की अनुपस्थिति में पिता अपनी बेटी को लोलिता की तर्ज पर राजी कर रहा है। इनसेस्ट में 'थ्रिल' को पहचाना जा रहा है। 'फक्ड' शब्द अब युवतियों के बीच भी 'कोलोक्वअल' है। शीतल पेय की एड फिल्म के डायरेक्टर भद्र-भाषा में सीन समझाते हुए मॉडल को कहता है, पेय की पीने के बाद क्लोज शॉट में 'आय वाण्ट एन एक्सप्रेशन ऑफ फक्ड ऑन फेस'। महानगरीय समाज के युवा वर्ग में यौन-सक्रियता तेज हो चुकी है। वे कहते है, 'वी डोण्ट टॉक ऑन सेक्स, वी जस्ट डू इट'। यह सहज और संकोच विहीन स्वीकृति है। सनसनी नहीं, यह रोजमर्रा है। माण्डेन् है। इसलिए, यौन संबंधों की बहुलता को अपशब्द में परिभाषित करने वाला शब्द 'छिनाल' क्रोध और घ्रणा की मात्र भाववाचक संज्ञा से ज्यादा नहीं है। अब तो नैन्सी फ्रायडे के उपन्यासों के सीधे-सीधे संवाद हैं- 'ब्लडी निम्फोमेनिक बिच, रेडी टू बी फक्ड ऑन द स्ट्रीट'।\nदरअस्ल, विभूतिनारायण राय अपनी अभिव्यक्ति में असावधान भाषा के कारण, भर्त्सना के भागीदार हो गये हैं। क्योंकि, वे निष्ठाहीनता को लम्पटई की शब्दावली के सहारे आक्रामक बनाने का मंसूबा रख रहे थे। शायद, वे साहित्य के भीतर फूहड़ता के प्रतिष्ठानीकरण के विरूद्ध कुछ 'हिट' मुहावरे में कुछ कहना चाहते थे। मगर, विभूति भैया भोले निकले और भूल गये। जो 'कर्म' में 'करणीय' है, वह 'वाक्' में वर्ज्य। भाषा में वर्जनाओं की अदृश्य रस्सियां बंधी रहती हैं। दौड़ते समय उन्हें फलांगना नहीं आया। मारक और मर्मभेदी मोमेण्टम में थे। ध्यान धरा नहीं और धड़ाम से धराशायी हो गये। एक लेखक को यह नहीं भूलना चाहिए कि जो वाणी का पुजारी होता है, वही वाणी की वजह से वध्य बन जाता है। याद दिलाने की जरूरत नहीं कि बड़े-बड़े युद्धों के आरंभ और अंत हथियारों से नहीं, वाणी से ही होते हैं। एक लेखक को शब्द की सामर्थ्य को पहचानना चाहिए। और उसके अर्थान्तरण को भी समझना आना चाहिए। 'सूअर' के बजाय 'वराह' के प्रयोग से शब्द का अर्थ मिथकीय दार्शनिकता में चला जाता है। भाषा की यही तो सांस्कृतिकता है। इसे फलांगोगे तो औंधे मुंह आप और आपका व्यक्तित्व दोनों ही एक साथ गिरेंगे और लहूलुहान हो जायेंगे। जख्म पर मरहम पट्टी लगाने वालों के बजाय नमक लगाने वालों की तादाद ज्यादा बड़ी होगी।\nऊपर प्रभु जोशी की चित्रकृति टाइम फ्रैक्‍चर्ड और नीचे प्रभु जोशी\nप्रस्तुतकर्ता Anup Sethi पर 5:45 PM\nदिनेशराय द्विवेदी Dineshrai Dwivedi August 10, 2010 at 7:11 PM\nमैं ने वह साक्षात्कार पढ़ा है। विभूति असावधान भाषा का शिकार नहीं हुए हैं। अपितु अपनी असावधानी से उन के अंतर में छुपे संस्कार उसी तरह प्रदर्शित कर गए हैं जैसे दूध डालने पर चाशनी में से चीनी का मैल निकल आता है। आप अब उन शब्दों की व्याख्या कर उन का अर्थ ही बदल देना चाहते हैं। इस के पीछे के मंतव्य स्पष्ट नहीं हैं लेकिन लोग अनुमान लगा ही लेंगे। विभूति जी से जो गलती हुई है उस के कारणों की खोज उन्हीं को करनी होगी। पश्चाताप ही उस का एक मात्र समाधान है। यह धब्बा रगड़ कर धोने या तरह तरह के विरंजक प्रयोग करने से नहीं हटेगा।\nराजेश उत्‍साही August 10, 2010 at 9:41 PM\nजो भी हो प्रभु जोशी उस भाषा की तरफ इशारा कर रहे हैं,जो हमारे बीच फैल रही है।\nअजेय August 11, 2010 at 1:44 PM\n# उत्साही भाई, भाषा तो फैलेगी ही, और अपने नियमों से ही फैलेगी न कि हमारे आप के इच्छानुसार. यदि हम ज़बरन उसे *संस्कारित* करने की सोचें तो वह मर जाएगी. नई भाषा पैदा हो जाएगी.\nलेकिन यहाँ ये अपशब्द उत्साह मे या भोले पन में निकले हुए नहीं लगते बल्कि ठण्डे दिमाग से नियोजित तरीक़े से रखे गए लग रहे हैं. हाँ , नीयत स्त्री लेखको को बैइज़्ज़त करना नहीं, बल्कि अपनी चर्चा करवाने की प्रतीत हो रही है.


OMG... इस लड़की ने अपने पूरे शरीर पर बनवाए हैं 103 टैटू - Viral Track\nआज हम आपको एक ऐसी लड़की के बारे में बता रहे हैं जिसे टैटू गर्ल के नाम से जाना जाता है. ऐसा इसलिए क्योकि इस लड़की ने अपने शरीर पर एक या दो नहीं बल्कि इतने टैटू बनवाने हैं जिसके बारे में जानकर आप हैरान हो जाएंगे. इस लड़की ने अपने पूरे शरीर पर टैटू की भरमार कर दी है. जिस लड़की के बारे में हम बात कर रहे हैं उसका नाम है तेजस्वी प्रभुलकर जिसकी उम्र 21 वर्ष है और ये मुंबई की रहने वाली है.\nसूत्रों की माने तो इस लड़की ने अपने शरीर पर ज्यादा से ज्यादा टैटू गुदवाने का अनोखा रिकॉर्ड अपने नाम किया है. उनके पूरे शरीर पर आपको सिर्फ और सिर्फ टैटू ही दिखेंगे. इस युवती ने अपने शरीर पर एक-दो नहीं बल्कि 103 टैटू गुदवाए हैं. भले ही ये सुनकर आप भी हैरान हो गए हो लेकिन ये सच है. इसी रेक्रोड के चलते तेजस्वी का नाम 'इंडिया बुक ऑफ रिकॉर्ड' में शामिल किया गया है. तेजस्वी ने 17 साल की उम्र से अपने शरीर पर टैटू बनवाने शुरू किए थे.\nअब तक वो कुल 103 टैटू बनवा चुकी हैं. आपको बता दें तेजस्वी ने जीवन में हुई विशिष्ट घटना और क्षणों को टैटू के रूप में ढाला है. शुरू में तो तेजस्वी के माता-पिता ने इस पर आपत्ति जताई थी लेकिन फिर धीरे-धीरे उन्होंने विरोध करना कम कर दिया. अब तेजस्वी अपने टैटू के चलते देशभर में मशहूर हो गई है. तेजस्वी ने इस बारे में बताया कि उन्होंने अपना पहला टैटू अपने नाम यानी तेजस्वी नाम से बनवाया था।. दरअसल उनका ऐसा कहना था कि कुछ लोग उनके नाम का गलत उच्चारण करते थे और उन्हें तेजस्विनी या तेजश्री कहकर बुलाते थे इस वजह से उन्होंने अपना नाम ही अपने शरीर पर लिखवा लिया.\nजापान के फोटोग्राफर ने क्लिक की बरसात सीजन की तस्वीरें


मनीष गुप्ता की पत्नी ने लिया KDA में OSD का चार्ज, पति को याद कर फूट-फूटकर रोईं मीनाक्षी - minakshi gupta wife of deceased manish gupta took charge as osd in kda ntc - AajTak\nमनीष गुप्ता की पत्नी ने लिया KDA में OSD का चार्ज, पति को याद कर फूट-फूटकर रोईं मीनाक्षी\nमनीष की गोरखपुर में पुलिस कर्मियों ने पीट पीटकर हत्या कर दी थी. जिस पर विपक्ष ने काफी हंगामा मचाया था. हंगामे के बाद खुद सीएम योगी ने कानपुर में मीनाक्षी से मुलाकात करके चालीस लाख की आर्थिक सहायता और केडीए में ओएसडी की नौकरी देने का वादा किया था. साथ ही मनीष का केस भी कानपुर एसआईटी को ट्रांसफर किया था.\nमृतक मनीष गुप्ता की पत्नी मीनाक्षी\n(अपडेटेड 13 अक्टूबर 2021, 7:09 AM IST)\nमीनाक्षी ने ज्वाइन की नौकरी\nसीएम से लगाई केस ट्रांसफर की गुहार\nउत्तर प्रदेश के गोरखपुर में पुलिसिया बर्बरता का शिकार हुए कानपुर के युवक मनीष गुप्ता की पत्नी को सरकारी नौकरी मिल गई है. कानपुर में मंगलवार को पति की याद में रोते हुए मनीष की पत्नी ने नौकरी ज्वाइन कर ली. सूबे की योगी सरकार ने पति की हत्या के चलते सरकार की तरफ से कानपुर केडीए (KDA) में ओएसडी (OSD) पद पर नौकरी दी है.\nगौरतलब है कि मनीष की गोरखपुर में पुलिस कर्मियों ने पीट पीटकर हत्या कर दी थी. जिस पर विपक्ष ने काफी हंगामा मचाया था. हंगामे के बाद खुद सीएम योगी ने कानपुर में मीनाक्षी से मुलाकात करके चालीस लाख की आर्थिक सहायता और केडीए में ओएसडी की नौकरी देने का वादा किया था. साथ ही मनीष का केस भी कानपुर एसआईटी को ट्रांसफर किया था.\nआज मनीष की हत्या के पंद्रह दिन के भीतर ही मीनाक्षी की केडीए में ओएसडी के पद पर ज्वाइनिंग भी हो गयी है. नौकरी ज्वाइन करते समय मीनाक्षी, पति की यादों में अपने आसुओं को रोक नहीं पाई और वहां फूट फूटकर रोईं. मीनाक्षी अपने भाई सौरभ और रंजीत सिंह के साथ नौकरी ज्वाइन करने पहुंची थीं. खुद केडीए वीसी अरविन्द सिंह ने उनकी ज्वाइनिंग कराई. केडीए में मीनाक्षी के लिए सेकेंड फ्लोर पर 206 नंबर कमरा दिया गया है.\nमीनाक्षी ने नौकरी ज्वाइन करते हुए कहा कि सीएम साहब अब मेरी इतनी हेल्प और कर दें कि मेरा केस ट्रायल गोरखपुर से कानपुर ट्रांसफर कर दें, तो सब ठीक हो जाए. केडीए वीसी अरविन्द सिंह का कहना है कि मीनाक्षी को हमारी तरफ से पूरा सहयोग मिलेगा. सीएम साहब के निर्देश पर उनकी जल्दी से जल्दी ज्वाइनिंग कराई गई है. अब वो हमारे केडीए परिवार की सदस्य हैं.\nमनीष गुप्ता मर्डर केस: 'इंस्पेक्टर ने मारा था पहला थप्पड़', होटल में क्या हुआ था... चश्मदीद ने खोला राज


Home / facts / Hinduism / कलयुग का कवच क्यों कहते हैं रुद्राक्ष को ? पढ़िए यहाँ | What is the significance of Rudraksh ?\nकलयुग का कवच क्यों कहते हैं रुद्राक्ष को ? पढ़िए यहाँ | What is the significance of Rudraksh ?\nहमारे पौराणिक कथाओं में रूद्राक्ष का काफी महत्व है। हिन्दी ग्रंथों के अनुसार रूद्राक्ष की उत्पति शिव के नेत्रों से हुई है। इसे धारण करने से व्यक्ति प्रगति के पथ पर अग्रसर हो जाता है। ऐसा कहा जाता है कि रूद्राक्ष व्यक्ति को एक सुरक्षा कवच प्रदान करता है, जिससे व्यक्ति बुरी शक्तियों से हमेशा बचा रहता है। रुद्राक्ष एक मुखी से लेकर 21-मुखी तक होते हैं, जिन्हें अलग-अलग प्रयोजन के लिए पहना जाता है। इसलिए रूद्राक्ष को धारण करने से पहले किसी अच्छे ज्योतिष की सलाह जरूर लेनी चाहिए। किसी भी जगह से रुद्राक्ष को खरीदकर नहीं पहनना चाहिए।\nकैसे हुआ रूद्राक्ष का निर्माण ?\nरुद्राक्ष एक खास तरह के पेड़ का बीज होता है। ये पेड़ आमतौर पर पहाड़ी इलाकों में एक खास ऊंचाई पर पाया जाता है। रूद्राक्ष सिर्फ बुरी शक्तियों से नहीं बचाता है, बल्कि ये भी बताता है कि पानी पीने लायक है या नहीं। रुद्राक्ष को पानी के ऊपर पकड़ कर रखने से अगर वह खुद-ब-खुद घड़ी की दिशा में घूमने लगे, तो इसका मतलब है कि वह पानी पीने लायक है।\nअगर पानी जहरीला या हानि पहुंचाने वाला होगा तो रुद्राक्ष घड़ी की दिशा से उलटा घूमेगा। पुराने जमाने में जब साधु संत कई सालों तक जंगलों में रहा करते थे, तो वे रूद्राक्ष की सहायता से ही पता लगाया करते थे तालाब का पानी पीने लायक है या नहीं।\nजब भी धारण करें रूद्राक्ष तो ध्यान रखें ये बातें :\nरूद्राक्षी को किसी अच्छे मुहूर्त में धारण करना चाहिए। जिस रुद्राक्ष की माला से आप जाप करते हैं उसे कभी धारण नहीं करना चाहिए। इसे अंगूठी में नहीं जड़ाना चाहिए। पूरे नियमों के साथ रूद्राक्ष धारण करने से व्यक्ति के सारे कष्ट दूर होते हें। कहा जाता है कि जिन घरों में रुद्राक्ष की पूजा होती है, वहां मां लक्ष्मी का वास होता है। यह भगवान शंकर की प्रिय चीज मानी जाती है। रूद्राक्ष कई मुखी होते हैं। हर रूद्राक्ष की अपनी उपयोगिता होती है।\nएकमुखी रुद्राक्ष को शिवजी का ही रूप माना जाता है। इसे धारण करने से हमेशा मां लक्ष्मी की कृपा बनी रहती है।\nइसे धारण करने से व्यक्ति की सभी प्रकार की मनोकामना पूर्ण होती है।\nजिन लोगों को विद्या प्राप्ति की अभिलाषा है उन्हें तीनमुखी रुद्राक्ष धारण करना चाहिए।\nजबकि चारमुखी रुद्राक्ष को धारण करने से मोक्ष की प्राप्ति होती है।\nअगर आपके जीवन में एक के बाद एक परेशानी आ रही है तो पांच मुखी रूद्राक्ष धारण करना चाहिए। इससे सभी समस्याएं हल होती है।\nछः मुखी रुद्राक्ष-\nइसे भगवान कार्तिकेय का रूप माना जाता है। जो व्यक्ति इस रुद्राक्ष को दाहिनी बांह पर धारण करता है, उसे े पापों से भी मुक्ति मिल जाती है।\nअगर आप धनवान बनना चाहते हैं तो सातमुखी रुद्राक्ष धारण करना चाहिए।\nजबकि आठमुखी रुद्राक्ष धारण करने से व्यक्ति अकाल मृत्यु से शरीर का त्याग नहीं करते हैं। ऐसे लोग पूर्ण आयु जीते हैं।\nये महाशक्ति के नौ रूपों का प्रतीक है। ऐसे लोग सभी सुख-सुविधाएं प्राप्त करते हैं। समाज में खास पहचान भी मिलतीहै।\nजबकि दसमुखी रूद्राक्ष व्यक्ति की हर मनोकामना पूरी करता है।\nजो व्यक्ति इस रुद्राक्ष को धारण करता है, वह हर क्षेत्र में अपनी पहचान बनाता है।\nजबकि बारहमुखी रुद्राक्ष धारण करने से बारह आदित्यों की विशेष कृपा प्राप्त होती है।\nइस रुद्राक्ष को धारण करने से व्यक्ति भाग्यशाली बन सकता है।\nइसे धारण करने से पाप से मुक्ति मिलती है। व्यक्ति को पॉजिटिव एनर्जी मिलती है।\nकलयुग का कवच क्यों कहते हैं रुद्राक्ष को ? पढ़िए यहाँ | What is the significance of Rudraksh ? Reviewed by Pawan Upadhyaya on 10:43:00 Rating: 5


अब सिर्फ भाभी नहीं "कैब वाली भाभी जी" बोलो\nनिशा (विनय की बहन) को सामने देख लता अपने आंसूओं पर काबू नहीं कर पाई। निशा अपने भाई की मौत पर समय रहते आ नहीं पाई थी। विनय एक सड़क दुघर्टना में काल कवलित हो गया।\nलता जिसे हर कोई देख उसके रूप की तारीफ करता था। आज उसे सफेद साड़ी में देख बर्बस ही रोए जा रहा था। शाम होने को आई और धीरे-धीरे सभी सांत्वना देकर लता को चले गए। अब बस घर में दो बच्चे लता और उसकी ननद थी।\n“भाभी! कुछ खा लो देखो शरीर का क्या हाल बना लिया! जब तुम ही ठीक नहीं रहोगी तो इन बच्चों को कौन देखेगा?”\n“निशा! कुछ भी अच्छा नहीं लग रहा अभी। उनकी उम्र ही क्या थी? सब कैसे करूंगी उनके बिना कुछ भी समझ नहीं आ रहा।”\n“कुछ तो हल निकालना होगा भाभी वरना घर चलाना मुश्किल होगा। जहां तक मुझसे बनेगा मैं हर संभव सहायता करूंगी।”\n“अब तो बस तेरा सहारा है निशा और तुझे देखकर ही थोड़ी ताकत मिल रही है।”\n“भाभी आफिस से कुछ दिनों की छुट्टी ली है जिससे यहां पर सब कुछ ठीक कर सकूं। आपके बहनोई को भी बोल दिया है कुछ ना कुछ हल तो निकलेगा। आप परेशान ना हों अब हम सब मिलकर देखेंगे।”\nएक-दो दिन में निशा ने कई लोगों से बात करी पर कुछ समाधान नहीं निकला। तभी उसने देखा लता अपनी स्कूटी से घर का सामान लेकर आ रही है। निशा की आंखों में जैसे चमक आ गई।\nशाम को चाय पीते हुए निशा बोली, “भाभी मुझे एक आइडिया आया है, अगर बुरा ना लगे तो सुझाव दूं?”\n“तुझे कब से पूछना पड़ गया निशा? जो दिल में है बोल दे। अपनों की बातों का बुरा नहीं मानते।”\n“तो सुनो भाभी! आप गाड़ी तो चला लेती हो तो क्यूं ना आप कैब चलाना शुरू कर दें? मैं अपनी कार आपको दे दूंगी। कम से कम घर में पैसे आने शुरू हो जाएंगे।”\nलता सोच में पड़ गई करे या ना करे।\n“क्या सोच रही हो भाभी? निशा लोग क्या कहेंगे मर्दों की तरह गाड़ी चला रही है? तो क्या हुआ भाभी आजकल तो हर क्षेत्र में औरतें हैं और कोई काम छोटा या बड़ा नहीं होता।\nवैसे भी ये समाज के ठेकेदार आपको पैसे की मदद नहीं करने वाले। आखिर अपने बच्चों का सोचो उनकी भी जरुरतें पूरी करनी हैं। पैसे नहीं होंगे तो पढ़ाई लिखाई कैसे होगी? आप आराम से सोच लो भाभी अच्छा लगे सुझाव तो जरूर बताना।”\nकुछ समय बाद लता ने निशा से बात कर कैब ड्राइविंग के लिए सारी फाॅरमेल्टी पूरी करी। ठीक एक सप्ताह बाद लता ने कैब लाकर अपने घर के बाहर खड़ी करी तो लोग तरह-तरह की बातें कर रहे थे। पर लता ने ठान लिया था कि अपने घर को चलाने के लिए वो किसी की नहीं सुनेगी।\nआज पहली सवारी लता को मिली थी। पूरे जोश के साथ लता अपने काम को कर रही थी। इधर निशा ने बच्चों की देखभाल के लिए एक दाई रख दी थी।\nअब तो मोहल्ले की लता भाभी “कैब वाली भाभी जी” बन गई थी।\nनिशा की छुट्टियां खत्म हो गई थी और वो घर जाने की तैयारियां कर रही थी। लता ने निशा को गले लगाते बोला, “धन्यवाद निशा तुम्हारी जैसी ननद सबको मिले। अगर तुमने सभी चीजों को सही तरीके से संभाला ना होता तो सब कुछ बिखर चुका होता।”\nमूल चित्र : Screenshot from The Whispers, Myntra, YouTube\n80 Posts | 381,978 Views


मुंह से फूंक मारकर जहरीले कोबरा सांप की बचाई जिंदगी, देखें रोंगटे खड़े कर देने वाला Video| Rescue Incharge saved the life of cobra snake by breathing through his mouth watch video nodark\nकोबरा सांप करीब 10 फीट लंबा था.\nCobra Snake News: छत्तीसगढ़ के बस्‍तर (Bastar) में सांपों का रेस्‍क्‍यू करने वाले शख्‍स द्वारा एक कोबरा को अपने मुंह से एक पाइप के जरिए सांस देकर जान बचाने का मामला सामने आया है. जबकि इस घटना का वीडियो भी सोशल मीडिया पर जमकर धूम मचा रहा है.\nLast Updated: June 2, 2021, 2:28 PM IST\nबस्तर. आम तौर पर सांप का नाम सुनते ही इंसान के होश उड़ जाते हैं. यही वजह है कि इंसानी वजूद के चलते लोग जाने अनजाने में सांपों को मार देते हैं. ये सोचे बिना की वह जहरीला है या फिर नहीं. हालांकि दुनिया में पाई जाने वाली सांपों की प्रजातियों में उंगली पर गिने जाने वाले कुछ खतरनाक सांप हैं जिनके काटने से इंसान की मृत्यु हो जाती है, लेकिन अधिकतर सांप विषैले नहीं होते हैं. जबकि जाने अनजाने में सांपों को मारने से सांप जैसी प्रजाति का भविष्य खतरे में है. ऐसे में कुछ लोग हैं जो सांपों से प्रेम करते हुए उन्हें बचाने का काम कर रहे हैं. छत्तीसगढ़ के बस्‍तर (Bastar) से ऐसा ही एक वीडियो इन दिनों वायरल हो रहा है, जिसमें सांपों का रेस्‍क्‍यू करने वाले स्नेहाशीष ने एक कोबरा सांप (Cobra Snake) को अपने मुंह से एक पाइप के द्वारा सांस देकर जिंदा कर दिया.\nयही नहीं, स्नेहाशीष ने न सिर्फ कोबरा सांप की थमती सांस को अपनी सांसें देकर जान बचाई बल्कि उसे सुरक्षित जंगल में छोड़कर अपना धर्म निभाकर हर किसी का दिल जीत लिया है. वैसे देखा जाए तो गलती हम इंसानों की है जो सांपों के क्षेत्र में प्रवेश कर रहे हैं. इस वजह से अपने रहवास वाले क्षेत्रों में इंसानी दखल की के कारण सांप अपनी जान बचाने के लिए घरों में शरण ले लेते हैं और हम इंसान डर के चलते सांपों को मार देते हैं.\nयह मामला उड़ीसा के मलकानगिरी जिले का है, जोकि बस्‍तर से लगा हुआ इलाका है. यहां एक घर में कोबरा सांप घुसने होने की वजह से आसपास दहशत फैल गई. ऐसे में सांप को बचाने वाले स्नेहाशीष को जानकारी दी गई. जानकारी के बाद स्नेहाशीष अपनी रेस्क्यू टीम के साथ नोवगुड़ा स्थित उस घर में पहुंचे जंहा सांप घुसा हुआ था. रेस्क्यू करने के बाद उन्‍होंने सांप को बाहर निकाला और फिर घर के बाहर खुली जगह में ले आये. करीब 8 से 10 फीट लंबे कोबरा को देख सबके होश फाख्ता हो गए, लेकिन सांप को बाहर लाने के बाद जब उसे जमीन पर रखा गया तो सांप में किसी प्रकार की हरकत नहीं थी.\nफिर ऐसे बचाई जान\nस्नेहाशीष को ऐसा समझ में आया कि सांप को ऑक्सीजन लेने में दिक्कत हो रही है. उन्‍होंने बिना अपनी जान की परवाह किये कोबरा सांप के मुंह को हाथ से पकड़ा और उसमें कोल्डड्रिंक पीने वाली पाइप का एक सिरा रखकर अपने मुंह से सांस देनी शुरू कर दी. कुछ देर बाद ऐसा करने से सांप में हलचल होने लगी. इसके बाद स्नेहाशीष ने कोबरा सांप को जंगल में सुरक्षित छोड़ दिया. स्नेहाशीष ने सांप के प्रति जो स्नेह दिखाया वह काबिले तारीफ है, लेकिन अगर कहीं सांप उसी दौरान उन पर अटैक कर देता तो उनकी जान पर बन आती. वैसे स्नेहाशीष के द्वारा सांप को बचाने का ये वीडियो काफी वायरल होने के जमकर वाहवाही बटोर रहा है.\nchhattisgarh news breaking


स्टेच्यू ऑफ़ यूनिटी से हटाए जा रहे है मगरमच्छ, जानिए क्या है कारण | Gujarat: Crocodiles Near Statue Of Unity To Be Relocated For Tourist Safetyस्टेच्यू ऑफ़ यूनिटी से हटाए जा रहे है मगरमच्छ, जानिए क्या है कारण\nस्टेच्यू ऑफ़ यूनिटी से हटाए जा रहे है मगरमच्छ, जानिए क्या है कारण\nप्रशासन द्वारा पर्यटकों के लिए स्टेच्यू ऑफ़ यूनिटी आकर्षण का केंद्र बना रहे इसके लिए कई प्रकार की सुविधाएं बढ़ाई जा रही है.\nWritten by - Nirmal Trivedi|Edited by: Nirmal Trivedi|Last Updated: Jan 28, 2019, 04:21 PM IST\nनर्मदाः गुजरात के नर्मदा में स्टेच्यू ऑफ़ यूनिटी का नजारा देखने के लिए रोज 15 हजार प्रवासी पहुंचते. स्टेच्यू ऑफ़ यूनिटी के बनने के बाद नर्मदा जिले की यह जगह पर्यटकों के बीच काफी प्रख्यात हो चुकी है और रोज पर्यटकों की संख्या में बढ़ोतरी होती जा रही है. प्रशासन द्वारा पर्यटकों के लिए स्टेच्यू ऑफ़ यूनिटी आकर्षण का केंद्र बना रहे इसके लिए कई प्रकार की सुविधाएं बढ़ाई जा रही है और इनमे इजाफा किया जा रहा है. विश्व की सबसे ऊंची प्रतिमा को देखने के लिए आने वाले पर्यटकों के लिए यहां तक पहुंचाने वाले सभी मार्गों को तैयार किया जा रहा है. कुछ समय पहले ही यहाँ हवाई मार्ग के साथ साथ जल मार्ग प्रोजेक्ट का आरम्भ भी हो गया है.\nयहां पर्यटकों के लिए हेलीकॉप्टर की सुविधा पहले ही है, जिसका पर्यटक उत्साह पूर्वक आनंद ले रहे है और इससे स्टेच्यू ऑफ़ यूनिटी फ्लावर वेली का सामने से ही नहीं बल्कि आसमान से भी पूरा नजारा देखने मिल रहा है. अब आकाशीय मार्ग के बाद जल-आकाशीय मार्ग के लिए सी -प्लेन उतरने का प्रोजेक्ट भी आरम्भ कर दिया गया है. यह सी-प्लेन तालाब नंबर -3 में उतारा जायेगा. लेंकिन इस तालाब में 300 से ज्यादा मगरमच्छ रहते है. जिन्हे इस प्रोजेक्ट के लिए दूर करना जरुरी है.\nपर्यटकों और मगरमच्छों की सुरक्षा को देखते हुए वनविभाग नर्मदा द्वारा इन मगरमच्छों को पकड़ने की कवायद शुरू की गई है. इसके तहत तालाब के किनारे मगरमच्छो को पकड़ने के लिए पिंजरे रखे गए है. इस कार्य में वनविभाग को सफलता भी मिल रह है और अब तक 10 मगरमच्छ पिंजरे में आ चुके है.\nइन मगरमच्छों को नर्मदा बांध के मुख्य सरोवर में छोड़ा जा रहा है. इसी तरह वनविभाग द्वारा बाकि के सभी मगरमच्छों को भी यहां से हटाया जायेगा. जिस तालाब नंबर -3 में सरकार द्वारा सी-प्लेन उतारने प्लान है इसमें सबसे बड़ा जोखिम मगरमच्छ ही है और वनविभाग द्वारा युद्ध स्तर पर इन मगरमच्छों को हटाने का काम किया जा रहा है.\nस्टेच्यू ऑफ यूनिटीstatue of unitycrocodilesNarmada


दूसरा आंग्ल-फ्रांसीसी कर्नाटक युद्ध कब से कब तक चला था? -General Knowledge Question in Hindi -Modern History Question in Hindi दूसरा आंग्ल-फ्रांसीसी कर्नाटक युद्ध कब से कब तक चला था? – Edukate Me Online Courses like CBSE, NCERT, ICSE, UPBOARD, NEET & JEE, UPSC, BANK PO, RAILWAYS\nदूसरा आंग्ल-फ्रांसीसी कर्नाटक युद्ध कब से कब तक चला था?\n1750 ईसवी से 1754 ईसवी तक।\nExcerpt: Doosara aangl-Francisee karnaatak yuddh kab se kab tak chala tha?\nAskedNovember 16, 2020 ActiveNovember 16, 2020 243 views\nTags: दूसरा आंग्ल-फ्रांसीसी कर्नाटक युद्ध\nप्रथम आंग्ल-फ्रांसीसी कर्नाटक युद्ध कब से कब तक चला था?


INSIDE STORY: भारत ने कैसे बातचीत से ही डोकलाम पर ढीली कर दी चीन की अकड़ - China india doklam controversy prime minister narendra modi xi jinping - AajTak\nINSIDE STORY: भारत ने कैसे बातचीत से ही डोकलाम पर ढीली कर दी चीन की अकड़\nचीन की धमकियों को जवाब देने के लिए भारतीय सेना ने भी सीमा पर अपनी तैयारी कर ली थी. सीमा पर भारतीय सेना की पूरी तैयारी ने युद्ध की बात करके डरा रहे चीन पर उल्टा दबाव बना दिया. चीन को साफ पता चल गया था कि युद्ध की धमकियों से डोकलाम में भारत को डराया नहीं जा सकता.\nचीनी समकक्ष के साथ राष्ट्रीय सुरक्षा सलाहकार अजीत डोभाल\nनई दिल्ली , 29 अगस्त 2017, अपडेटेड 07:51 IST\nभारत और चीन के बीच डोकलाम पर सीक्रेट तरीके से कैसे बातचीत हुई. पढ़िए डोकलाम में भारत की कूटनीतिक विजय की इनसाइड स्टोरी... चीन पहले तो डोकलाम पर किसी तरह की बातचीत करने के लिए तैयार नहीं था. चीन का कहना था कि पहले भारत सैनिक हटाए, फिर कोई बातचीत हो सकती है. भारत का रुख था कि डोकलाम पर कूटनीतिक बातचीत के बाद ही सैनिक हटेंगे. बातचीत की शुरुआत तब हुई जब राष्ट्रीय सुरक्षा सलाहकार अजीत डोवाल चीन गए थे.\nब्रिक्स मीटिंग के दौरान अजीत डोवाल चीन के राष्ट्रीय सुरक्षा सलाहकार से मिले. टकराव के बीच ही दोनों राष्ट्रीय सुरक्षा सलाहकारों के बीच फोन पर बातचीत होती रही. डोकलाम पर विवाद का चीन में होने वाले ब्रिक्स देशों के सम्मेलन पर भी असर पड़ने की आशंका थी. भारत ने तय नहीं किया था कि प्रधानमंत्री नरेंद्र मोदी\nब्रिक्स देशों के सम्मेलन में चीन जाएंगे या नहीं. माना जा रहा है कि पीएम मोदी के चीन दौरे की शर्त ही डोकलाम पर विवाद हल करने को रखी गई थी.\nइसी बीच चीन की धमकियों को जवाब देने के लिए भारतीय सेना ने भी सीमा पर अपनी तैयारी कर ली थी. सीमा पर भारतीय सेना की पूरी तैयारी ने युद्ध की बात करके डरा रहे चीन पर उल्टा दबाव बना दिया. चीन को साफ पता चल गया था कि युद्ध की धमकियों से डोकलाम में भारत को डराया नहीं जा सकता.\nइसके साथ ही चीन को पता चल गया कि बातचीत से ही डोकलाम का हल निकाला जा सकता है.\nराष्ट्रीय सुरक्षा सलाहकार का चीन दौरा\n27 जुलाई को अजीत डोवाल बीजिंग गए थे, उसके बाद से बातचीत चल रही थी.3अगस्त को चीन ने ये माना था कि डोकलाम पर बातचीत चल रही है.\nचीन ने ये कहा था कि बातचीत में भारत ने कुछ शर्तें रखी हैं, जो मानने के योग्य नहीं हैं. साफ है कि ये शर्तें डोकलाम पर पुरानी स्थिति बनाने और दोनों देशों के सैनिक हटाने की थी. आखिरकार डोकलाम का हल निकला तो टकराव की जगह से सैनिक हटाने पर सहमति हुई.\nडोकलाम पर टकराव फिलहाल टल गया है. बात बन गई है. ये भारत और चीन दोनों देशों के रिश्तों के लिए अच्छी ख़बर है. चीन के लिए परेशानी ये भी थी कि ब्रिक्स का सम्मेलन चीन में होने वाला है. डोकलाम का विवाद चल रहा था. भारत ने पीएम मोदी के दौरे के बारे में तय नहीं किया. इससे चीन को आशंका थी कि क्या मोदी चीन आएंगे भी या नहीं.\nविवाद का हल, भारत की जीत कैसे\nब्रिक्स सम्मेलन से ठीक पहले डोकलाम विवाद का हल निकाल आना. इस तरफ बड़ा संकेत हैं कि अब पीएम मोदी के चीन दौरे के बारे में कोई आशंका नहीं है. डोकलाम पर भारत और चीन के बीच जो सहमति हुई है. वो भारत की बड़ी जीत कैसे है. ये भी हम आपको बताते हैं. क्योंकि सैनिक हटाने का मतलब चीन की जीत से भी निकाला जा सकता है. जो कि चीन कर भी रहा है, लेकिन ये भारत की जीत इसलिए है क्योंकि...\n1. डोकलाम में टकराव की जगह से सिर्फ़ भारत नहीं, बल्कि चीन के भी सैनिक हटेंगे, ये भारत की बड़ी जीत है.\n2. भारत ने डोकलाम पर समझौते में सैनिकों के यानी जगह से अलग होने की बात की है. जिसका मतलब ये है कि भारत डोकलाम से अस्थाई तौर पर हट रहा है, अगर आगे चीन कुछ करेगा तो फिर भारत फिर आ सकता है.\n3. डोकलाम में विवाद की असली वजह वो सड़क है, जो चीन बनाना चाह रहा था, अब वो सड़क चीन नहीं बना पाएगा.\n4. चीनी सेना ने डोकलाम में सड़क बनाने का काम करके यथास्थिति को तोड़ा था और ये विवाद खड़ा किया था.\n5. दोनों देशों के बयान में इस सड़क का कोई ज़िक्र नहीं है, यानी चीन को ये सड़क बनाने का सपना छोड़ना होगा.\nक्या है कूटनीतिक मायने\nचीन के लिए बड़ी बात ये है कि भारत ने परिपक्व देश के तौर पर चीन को अपना सम्मान बचाने का एक रास्ता भी दिया है. टकराव की जगह से दोनों देश के सैनिक हटे, लेकिन चीन भारत के सैनिक हटने की बात अपने देश में प्रचारित कर रहा है. ये स्वाभाविक भी है क्योंकि चीन ने डोकलाम पर कोई समझौता ना करने की ज़िद में खुद को कैद कर लिया था, जिससे निकलने का यही रास्ता था. क्योंकि वो सार्वजनिक तौर पर ये स्वीकार कैसे कर सकता है कि डोकलाम में टकराव की जगह से चीन के सैनिक भी हटे हैं. डोकलाम के मुद्दे पर कूटनीतिक जीत के मायने क्या हैं ये भी हम आपको बताते हैं.\nपहली बात- चीन को सीधा संदेश मिल गया कि भारत अपने हितों के लिए, अपने दोस्त देशों के लिए टकराने से हिचकेगा नहीं.\nदूसरी बात- चीन को सीधा संदेश मिल गया कि सीमा पर उसकी मनमानी या धमकियां अब चलने वाली नहीं हैं.\nतीसरी बात- भारत ने ये भी संदेश दे दिया कि अगर चीन ने आगे डोकलाम में हालात बदलने की कोशिश की, तो भारत फिर से जाने में नहीं हिचकेगा.\nचौथी बात- भारत ने दुनिया को बताया कि युद्ध की धमकियां देते देश और धैर्य से बात करते देश का फर्क क्या होता है.\nपांचवीं बात- भारत ने दुनिया को बताया कि वो बिना किसी टकराव के, बिना किसी उकसावे के बातचीत से हर मुद्दा हल करने में सक्षम है.\nइससे एक बात तो साफ है कि चीन की धमकियां चाइनीज़ सामान की तरह ही है. ये डोकलाम के ज़रिए भारत ने उन सभी देशों को बता दिया है. जिन देशों से चीन जमीन को लेकर लड़ता रहा है. उनको धमकाता रहा है. उनकी जमीन पर धीरे धीरे कब्ज़ा करता रहा है.\n71 दिन बाद डोकलाम में ढह गई चीन की 'अकड़ की दीवार'\nडोकलाम पर चीन से सुलह, दोपहर बाद से हटने लगी भारतीय सेना\nभारत-चीन सीमा पर विवाद कम होने से सेंसेक्स 155 अंक हुआ मजबूत


...जब ख्यातिप्राप्त शिशु रोग विशेषज्ञ ने किया जुर्माना देने से इंकार! -\nशहडोल। गुरूवार की दोपहर करीब3बजे नायब तहसीलदार अभ्यानंद शर्मा, एसडीएम व अन्य शासकीयकर्मी मुख्यालय की प्रमुख सड़कों पर कोरोना गाइड लाईन का पालन कराने निकले, इसी दौरान चरक सिटी सेंटर के समीप ख्यातिप्राप्त शिशु रोग विशेषज्ञ से प्रशासनिक अधिकारियों की कहा-सुनी हो गई। प्रत्यक्षदर्शियों की माने तो प्रशासनिक अधिकारी मॉस्क न लगाकर निकल रहे लोगों पर जुर्माना लगा रहे थे, फुटपाथ से लेकर खुली चंद दुकानों के निरीक्षण के दौरान सड़क पर ही डॉ. राजेन्द्र सिंह क्लीनिक के सामने प्रशासनिक अधिकारियों की मुलाकात हो गई और मॉस्क न लगाने को लेकर कथित शिशु रोग विशेषज्ञ और प्रशासनिक अधिकारियों के बीच कहा-सुनी हो गई।\nप्रशासनिक टीम के साथ वर्दीधारी भी थे, लेकिन शिशु रोग विशेषज्ञ ने पहले तो कायदे तोड़े और बाद में जुर्माना देने से इंकार कर दिया। थोड़ी देर में अन्य पुलिसकर्मी और अधिकारी भी मौके पर पहुंचे, शहडोल से लेकर राजधानी तक के फोन खन-खना उठे। आरोप तो यह भी थे कि क्लीनिक के बाहर दर्जनों की संख्या में इलाज के लिए बैठी महिलाएं और उनके बच्चों को कोरोना गाइड लाईन के हिसाब से नहीं बैठाया गया था, जो इन सबको संक्रमण की ओर धकेल सकता था।\nजुर्माने से टला मामला\nमहज 200 रूपये के, मॉस्क न लगाने के जुर्माने को लेकर ख्यातिप्राप्त शिशु रोग विशेषज्ञ और प्रशासनिक अधिकारियों के बीच हुई कहा-सुनी के दर्जनों प्रत्यक्षदर्शी बने, अंतत: 200 रूपये के जुर्माने के बाद मामला शांत हुआ। सवाल यह उठता है कि जब जिम्मेदार और समाज की प्रथम पंक्ति के लोग प्रशासनिक व्यवस्था में अपना सहयोग नहीं देंगे तो, अनपढ़ और असमाजिक लोगों से प्रशासन कैसे उम्मीद करे।\nPrevious हाथ ठेला लेकर सब्जी व्यापारी थोक में पहुंचे थाने\nNext गांवो में स्वेच्छिक कफ्र्यू के लिए मुनादी से ला रहे जागरूकता